text:
Baluarte 2016
Stimadó di papiamentu i famia di Arte di Arte Palabra, bonbiní.
Arte di Palabra ABC, manera tur aña lo rindi homenahe na algun persona òf instansia ku a duna un kontribushon balioso riba tereno di nos idioma papiamentu. E aña akí atrobe, nos ta duna homenahe na persona i instansia ku a yuda engrandesé papiamentu. Nan ta persona i instansia ku Aruba, Boneiru i Kòrsou a proponé pa e Tapushi Literario 2016.
Nan ta di Aruba: Mirto Laclé i Jenny Laclé-Boezem
di Boneiru: Arthur Sealy
di Kòrsou: Fundashon pa Skol Humanista na Papiamentu
Frank Martinus q.e.p.d. i Trudi Martinus-Guda
Nos ke pidi tur hende pa lanta para, bati man i wapa ku nos yunan di tera, miéntras nan ta subi podio.
Rashid, Quentin & comp. ku músika miéntras e hòbennan ta buska e i subi ku e baluartenan.
Fundashon Skol Humanista na Papiamentu (FSHP)
Sr. Frank Martinus q.e.p.d. i Sra. Trudi Martinus-Guda
Frank Martinus, nos baluarte di aña 2003, a pone masha énfasis riba e nesesidat pa nos muchanan haña enseñansa den idioma materno. A base di esei, e i su kasá Trudi a desaroyá e konsepto di enseñansa na papiamentu, a base di prinsipionan Humanista. Nan tabata ke otro tipo di skol, un skol kreativo, kaminda e mucha ta mas mòndu, no pa guli ulandes.
Promé di desèmber 1986, Fundashon Skol Humanista a lanta ofisialmente, i a bai traha riba kuríkulo pa haña supsidio.
Na 1987, a kuminsá sin permit formal.
Despues di tres aña, ora a haña 100 alumno, a bira “Schoolbestuur” ofisial den un edifisio bieu di un skol na Suffisant.
Na 1997, SKAIH, e promé skol avansá na papiamentu a lanta, mudando kada bes di seis diferente lokalidat.
A logra depues di un kaso den korte, ku mester a tradusí tur eksámen di VSBO na papiamentu.
E idea a haña hopi kontratiempo, i asta tabatin hende ku a bring’é. No opstante esei, e direktiva a perseverá, i awe Skol Humanista na Papiamentu, ta un realidat.
Na 2014 gobièrnu a tuma e desishon ku ta konstruí un skol nobo na Emmastad, na e sitio kaminda Frank Martinus a visualisá for di prinsipio, ku einan e skol mester a bini.
Hopi a sagudí kabes i bati man riba mesa, pero pa aña skolar 2016/2017, Skol Avansá na Papiamentu, SKAIH ta start den edifisio nobo na Emmastad.
Prof. Dr. Frank Martinus, su kasá Trudi i miembronan di e fundashon tabata desididu. Nan a tuma desishonnan grandi i desafiante. Desishonnan ku poko a riska tuma. Nan a planta, pa nos por sigui planta i kosechá!
Danki danki i mas danki na boso tur.
Mirto Laclé Jenny Laclé-Boezem
Awe nos tin un pareha di Aruba komo baluarte.
Nan tur dos a kuminsá nan karera profeshonal huntu, studiando komo maestro di skol básiko, kaba dosente di idioma na skol avansá, i e estudio di papiamentu nivel 1 i 2.
Huntu Mirto i Jenny a sigui promové papiamentu.
For di 2005 ta trahando den estrecho kolaborashon ku diferente instituto i departamentu na Aruba. Kada luna ta organisá un òf mas aktividat pa promové papiamentu, riba tereno di literatura, arte, kultura, lingwístika i edukashon.
Di e forma akí, komo ABC-ista, ta duna atenshon i rekonosimentu na trabounan balioso, di personanan di e islanan Aruba, Boneiru i Kòrsou.
A traha den estrecho koperashon ku algun proyekto, relashoná ku papiamentu durante interkambio ku Kòrsou. A traha ku entre otro: Fundashon Pierre Lauffer, Instituto Raul Römer, Elis Juliana, Sidney Joubert, Ini Statia, Lusette Verboom, Enrique Muller, Ced Ride, dokumentario di Frank Martinus i mas.
Na Aruba Mirto a organisá algun aktividat manera entre otro: “Dia Internacional di Lenga Materno”, “Dia Internacional di Poesia”, “Dia Mundial di Teatro”, “Dia Internacional di Derecho di outor”, “Siman di Buki pa Mucha” i mas.
Mirto a promové papiamento internashonalmente, ku charla na Hulanda, Cas di Aruba, Kas di Kòrsou, Kas di St. Maarten, tambe na Cuba, Colombia, Costa Rica, Guadaloupe, Florida, Rep. Dominicana, Bahamas, Surinam, Puerto Rico, Trinidad i Ghana.
Mirto i Jenny, danki pa promové nos idioma internashonalmente. Bosnan ta un bon embahador ku a laga nos idioma krusa frontera!
Forsa pa bosnan dos sigui ku e bon trabou.
Ewart Arthur Sealy
Arthur Sealy a nase i ta biba na Boneiru.
El a sigui su estudio na Boneiru, Kòrsou i Hulanda.
El a studia historia, sensia sosial i derecho estatal na Hulanda, i
na Kòrsou el a studia papiamentu i hulandes.
El a traha komo dosente di papiamentu na diferente skol i instansia na Boneiru.
Na radio BonFM, e tin diferente programa. “Bon uso di papiamentu”, ta un programa ku a kuminsá na aña 2008, i awor e tin mas ku 20 aña ta pasa na radio BonFM na Boneiru.
Den e programa “Bon uso di Papiamentu”, ta trata tópikonan manera: “Nan” komo pronòmber personal.
E diferensha entre aki/akinan/ boso/bosonan.
Palabranan ku un preposishon fiho.
E uso di g i h. den ekipahe.
Uso di asento grave etc.
Ta sera e programa ku strofa di un outor antiano.
Ademas e tin otro programa na radio BonFM, manera:
“Di nan pa nos”, ku ta hasi entrevista ku personanan markante na Boneiru.
“Grupo di djasabra”, ta reflehá riba loke a pasa den komunidat. “Entrevista ku eskritornan Boneriano”.
Arthur ta presidente di: Fundashon Dushi papiamentu. E Fundashon tin komo meta:
Desaroyá importansha di papiamentu na Boneiru.
Desaroyá estudio di papiamentu.
Finalmente Arthur ta duna su pensamentu, riba komentario i reakshonnan ku el a haña riba su programanan na radio.
“E satisfakshon di mas grandi ta, ku e programa a yuda den e parti di konsientisashon, ku papiamentu ta un idioma, i no un dialekto, i ku no ta bèrdat ku bo no por studia na papiamentu.
Presensia di hulandes (nos ta BES, i enseñansa ta kai bou di Hulanda), ta yuda den promoshon di papiamentu. E programa ta yuda kita e pensamentu eroneo ku papiamentu ta ménos ku kualke otro idioma”.
Sr. Arthur, danki di a aseptá e invitashon i kompartí ku nos bo trabou balioso pa engrandesé nos idioma papiamentu.


c: text/html

text:
Lokal
Ivan Thodé a konta kompletamente otro historia den sala di korte
WILLEMSTAD – E suidadano Ivan Thodé di 50 aña di edat tabata den sala di korte ayera atrobe.
This content is exclusive for members
Register or login to unlock this article
Lokal
Wowo di mundu ta dirigí riba Karnaval di Kòrsou
WILLEMSTAD – Tin hopi interes di bishitantenan di eksterior pa karnaval di Kòrsou.Tin hopi turista ta riba nos isla i representantenan turistiko i tambe prensa internashonal ta na kantidat grandi pa kubri nos karnaval. Muryad de Bruin, direktor di Ofisina di Turismo a bisa ku CTB ta hopi kontentu pa tin karnaval bèk den su gloria kompleto manera e tabata semper. Prinsipalmente for di den region, entre otro Surnam, tin hopi turista na Kòrsou pa gosa di karnaval.
Pa motibu di Covid-19, ultimo dos aña, no por a organisa karnaval na di Kòrsou,. fisina di Turismo a prepara hopi bon pa e regreso di e fiesta grandi aki. Henter e siman aki, media internashonal ta di bishita na Kòrsou pa kubri e paradanan di karnaval, prinsipalmente esun grandi ku tuma luga mañan. Di e manera aki i ta mustra mundu tambe kon bunita nos karnaval ta.
De Bruin a bisa ku di tur e merkadonan di Korsou, tin representante turistiko e siman akin a Korsou. Ta trata di entre otro Hulanda, Colombia, Ecuador, Surnam, Merka i Republika Dominikana, ‘Nan ta kubri nos karnaval i dun’e e atenshon den publisidat internashonalmente’.
Henter e siman aki personal di e departamentu di produkto di CTB i ‘destination services’ ta riba kaya, pa host huntu ku ‘influencersnan’, i medionan di komunikashon. CTB ta guia i perkura pa e miho parti di Korsou ta bisto riba nan publikashonnan.
KONSIENTISA
Tambe komo ofisina di Turismo ta dedika atenshon na konsientisashon lokal. E direktor di CTB a a menshona ku durante di temporada di karnaval, ta konsientisa pa tene nos isla limpi. Esaki ta ta un kampaña ku ta tuma luga hopi luna kaba. E konsientisashon ta ku mester tene Kòrsou dushi i limpi. Den temporada di Karnaval, Ofisina di Turismo ta keda pone atenshon riba e asuntu aki, pa logra ku nos komo País, ta un país limpi pa nos mes pero tambe pa e bishitantenan.
CHATA tambe ta hopi kontentu ku karnaval ta bek, pasobra esaki ta hopi positivo pa e okupashon di e hotelnan i otro negoshinan ku ta relata na turismo.
Hans Slier, presidente di CHATA a bisa ku e okupashon dje hotelnan den e temporada aki ta hopi bon. Ademas, asina Slier ta bisa, eventonan manera karnaval ta no solamente ta hopi bon pa turismo pero tambe pa Kòrsou mes. Karnaval i otro festivalnan manera Jazz i Blues Fesitval, ta pone Korsou riba mapa internashonal loke ta hopi bon.
Lokal
Análisis di krímennan di impakto haltu
WILLEMSTAD – Den e periodo di 23 yanüari 2023 pa 30 yanüari 2023, polis a registrá i a analisá e siguiente aktividatnan kriminal.
Atrako
Kantidat: 5
Orario: entre 02.51’or. – 06.51’or. / 11.26’or. – 23.13’or. Sitio: Jan Noorduynweg, Dein, Pietermaai, Kanga, Mahuma.
Ladronisia di
vehíkulo
Kantidat: 4
Orario: entre 23.00’or. – 05.00’or.
Sitio: Marie Pampoen (2x), Pietermaai, Otrobanda.
Kiebro den kas
Kantidat: 8
Orario: entre 11.00’or. – 15.00’or.
Sitio: Pannekoek, Hoendenberg, Mahuma (2x), Rooi Catootje, Koraal Partier, Suffisantdorp, Julianadorp.
Partikularidat: Dor di kibra porta dilanti (mayoria).
Kiebro den negoshi
Kantidat: 3
Orario: entre di 00.00’or. – 05.00’or.
Sitio: Fokkerweg, Caracasbaaiweg, Souax West. Partikularidat: Dor di kibra dak i kandal (mayoria).
Kiebro den /na outo
Kantidat: 11
Orario: alrededor di 11.00’or. – 14.00’or / 23.00’or. – 05.00’or
Sitio: Caracasbaai, Noordkust, Otrobanda, Sabana bij Wespunt (3x), St. Wilibrordus, Habaai, Vredenberg Bij Kenchan(2x), Wespunt.
Partikularidat: Dor di kibra glas patras i bai ku piesa di outo(mayoria).
Violensia relashonal
Kantidat: 15
Orario: entre 00.00’or. – 03.00’or
Sitio: Otrobanda, Sucasa, Bonam, Oude Water, Marie Pampoen, Koraal Specht, Buena Vista, Monchi, Vredeberg bij Sta. Maria, Punda, Sta. Cruz, Jonisberg, West Groot St. Joris, Zuid Abrahamsz, Noord Zapateer.
Lokal
JCI Dutch Caribbean a elegí i instalá su direktiva nobo
WILLEMSTAD – JCI Dutch Caribbean lo kier informa ku a elegí i instalá su direktiva nobo pa e aña 2023. Sigun e presidente nobo di JCI Dutch Caribbean durante di e aña 2023 e organisashon lo proveé oportunidatnan pa desaroyo di liderzgo i empodera miembronan pa krea impaktonan positive den nos komunidat. Pues, pa e motibu aki e lema prinsipal di 2023 ta ‘Step Up’.
Junior Chamber International (JCI) su filosofia di ‘one year to lead’ tin e enfoke pa duna hendenan entre 18 pa 40 aña oportunidat di haña eksperensia den posishonnan di liderazgo.
JCI Dutch Caribbean su direktiva pa aña 2023 ta konsistí di e di 62 Presidente Shakira Sedney – Albertoe, ku asistensha di Sekretaria Jacqueline Candelaria, Tesorero Alasha Tejeda, Vise Presidente Ehekutivo Aldimir Vrutaal, Vise Presidente Sulmahine Penza – Kwidama, Vise Presidente Richards Martina, Asesor Legal General Vanessa Overman i Presidente Saliente Sulin S.F. Passial.
JCI ta un organisashon global di lidernan entre 18 pa 40 aña ku ta transformá hóbennan pashoná den lidernan kapabel pa medio di training, proyektonan, eventonan i programanan. JCI Dutch Caribbean ta konsistí di 5 organisashon lokal. Na Kòrsou, JCI Creative Leaders in Curaçao (CLIC), JCI Involvement Of Banda Ariba Curaçao (IOBA Curaçao) i JCI Willemstad. Na Aruba: JCI Young Active Leaders Aruba (YALA). Na Sint Maarten: JCI SXM A.C.T.I.O.N (Aspiring Change To Impact Our Nation).
Si bo ta interesá di desaroyá bo abilidatnan di liderazgo miéntras bo ta krea impaktonan positivo den bo komunidat, tuma kontakto ku JCI Dutch Caribbean libramente na [email protected]
Pa mas informashon di JCI general bishita www.juniorchamber.international.
Sigui nos riba Facebook, Instagram, LinkedIn @jcidutchcaribbean pa e último informashonnan di JCI Dutch Caribbean su aktividatnan.

robotstxt: allowed

filter: keep


text:
Despues di a pasa un proceso di solicitud e escohencia di e Raad van Toezicht a keda den sra. Geerman. Sra Geerman tin un Bachelor's Degree den Business Administration, un Minor degree den Human Resources Management & Organization Development, y Economics. Alabes e tin trayectoria amplio den sector priva, unda e la fungi den diferente funcionan clave tanto den management y marketing. Su funcion mas recien ta di Head of Commercial/ Territory Manager Aruba na Superior Tobacco Aruba N.V. afilia na Philip Morris International.
Serlimar ta den su momentonan crucial, cu retonan hopi grandi y alabes posibilidadnan real pa cambia e rumbo unda e ta bayendo.
Minister Arends a indica di tin pleno confiansa cu señora Geerman tin tur e competencianan necesario pa dirigi Serlimar den rumbo pa un compania financieramente fuerte."
Tambe ta extende su palabra di gradicimento na sra Madeline Lacle como director interino den su esfuerso y tareanan desplega den temporadanan hopi dificil di e compania.


text: Diasabra mainta tempran a drenta informe di un accidente na Casibari, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda cu un Ford Pick-up F150 color blanco y number conosi na polis bayendo direccion pariba a bay na man robes baha caminda dal palo di lus y borchi trafico kibra djey sigui core bay for di e sitio. Pa suerte bisiñanan a logra wak e vehiculo y e number y nan a duna esaki na polis. Esaki a causa cu e casnan den cercania a perde nan coriente, mientras cu chispanan di candela tabata spart riba caminda entre e wayanan kibra. Sea e chauffeur lo bay entrega su mes na warda di polis di trafico sino dialuna nan lo pasa busk’e cu posibilidad di detene y confisca su vehiculo.


text:
Posishon pa ku Implementashon di e Plan di Maneho di Naturalesa i Medio Ambiente
Na komienso di 2022, a akordá ku gobièrnu hulandes a reservá 35 mion euro adishonal pa protekshon di naturalesa i maneho ambiental na Hulanda Karibense. E kantidat akí ta disponibel pa e Plan di Maneho di Naturalesa i Medio Ambiente pa Hulanda Karibense 2020 – 2030. Esaki ta un plan di protekshon di naturalesa i maneho di medio ambiente ku pa años e entidatnan públiko, ministerionan i organisashonnan lokal di protekshon di naturalesa a traha riba dje.
Den e plan tin stipulá entre otro ku mester redusí e preshon riba koralnan pa e refnan aktual di koral por rekuperá. Entre otro polushon i e impakto di kambio di klima, ta algun di e faktornan ku ta poniendo na peliger e sobrebibensia di e refnan di koral, i por lo tanto, di turismo tambe. No solamente mester redusí e preshon ku tin riba e koralnan, pero tambe mester duna debido atenshon na ekosistemanan terestre spesial ku ta na peliger, manera e mondi tropikal seku.
Sinembargo, for di tempu ku a traha e Plan di Maneho di Naturalesa i Medio Ambiente (PMNMA) mas ku dos aña pasá, masha poko a sosodé konkretamente na Boneiru pa realmente protehá i manehá naturalesa i medio ambiente mihó riba e isla. Esnan ku tin ku ehekutá e PMNMA apénas por a dal algun paso pa move di un proseso di maneho pa protekshon di naturalesa den práktika.
Puntonan di Akshon
Pa un bon ehekushon di e Plan di Maneho di Naturalesa i Medio Ambiente, tin dos punto di akshon ku mester tuma lugá.
Na promé lugá, gobièrnu di e isla tin ku stipulá e programa di implementashon. Den dje ta indiká e akshonnan, metanan i prioridatnan ku lo ser ehekutá i na ki momentu den e próksimo añanan. Ta esensial pa e gobièrnu di e isla tuma kòntròl i responsabilidat di e maneho di naturalesa na Boneiru. E segundo punto di akshon ta ku e gobièrnunan lokal i nashonal mester duna klaridat tokante kon e presupuestonan lo ser repartí pa Bonaire. Antó kon nos por sòru pa e sèn akí ser usá mas lihé posibel di un manera efektivo?
Más ku dos aña despues di publikashon di e Plan di Maneho di Naturalesa i Medio Ambiente, no tin tempu pa pèrdè mas. Ta urgente pa hasi algu, para e deterioro di naturalesa na Boneiru i kuminsá ku restorashon aktivo di naturalesa i maneho di medio ambiente. Komo organisashonnan di naturalesa, nos sa kiko nos tin ku hasi pa protehá naturalesa na Boneiru i nos ta dispuesto na hasi esei. Solamente nos ta pidi klaridat i disponibilidat di parti di gobièrnu pa duna e aprobashonnan i fondonan nesesario pa por hasié rápidamente.
Skibí dor di STINAPA, ECHO, Mangrove Maniacs, Reef Renewal Bonaire, Sea Turtle Conservation Bonaire, BonBèrde, Terabarra i World Wide Fund for Nature the Netherlands.


text:
Trahado preventivo di FADA, Rubiella Toppenberg ta papia di andansa cu tin di hobennan cu ta huma cigaria, uso di tabacco y vaping. Mirando cu 31 di mei tabata dia internacional di ‘bisa no na tabacco’ e ta bisa cu na Aruba tin uso grandi, mal informacion riba consecuencia cu tabacco ta bin cune, y cu nicotine ta un substancia adictivo.
Una bes e persona gusta esaki, e ta bira dificil pa stop huma ‘pero tampoco imposibel’ e beneficio pa stop cu e habito ta miho pa salud. Tin e trend di muchanan cu ta usa e tabacco pa motibo cu nan ta wak nan mayornan tambe ta us’e.
Nan di FADA a yega di tende cu hasta muchanan di 6 aña ta wak nan mes ta purba, ora cu mayornan ta tira e cigaria na vloer. Esey caba ta un señal di con hobennan y mucha ta bou di influencia.
Toppenberg ta menciona cu e ta algo pa pulmon, crea problema respiratorio, tambe ta bira un problema financiero. Ora e persona ta stop di huma e ta gasta menos placa y tambe ta evita di sufri depression y ansiedad. Chens tambe pa fertilidad.
E trend di vaping tambe ta algo cu ta biniendo dilanti. Nan a haya diferente kehonan di scol. Nan ta duna charla pa e consecuencia di uso di vaping, pa asina sigui conscientisa y trece e informacion corecto riba esaki. Nan conseho ta pa evita huma pa asina educa hoben mas riba e tema aki.


text:
Irlanda
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Irlanda, ofisialmente Repúblika di Irlanda (na irlandes: Poblacht na hÉireann; na ingles: Republic of Ireland) ta un pais na e parti nortwest di Oropa. E estado moderno soberano ta okupá aproksimadamente 80% di e isla di Irlanda, ku a wordu parti bou di dos mandato na 1921. E ta un demokrasia parlamentario i un repúblika i tin frontera na parti nort-oost na Nort Irlanda, ku ta parti di Reino Uni, i otro kaminda e tin frontera na Laman Atlantiko i na parti di Laman di Irlanda, na suit oost St George's Channel i Laman Keltiko na parti suit.
E estado, originalmente yama e Estado Liber di Irlanda, a wordu establisa na 1922, komo un dominion ku e Mankomunidat britaniko, i a keda haña mas i mas independensia dor di e statuut di Westminster i e krisis di abdikashon di 1936. Un konstitushon nobo a keda introdusi na 1937 ku a deklara un estado soberano i a kambia e nomber pa simplemente Irlanda. Na 1949, e delaster link formal ku Reina Uni a kibra di Irlanda a deklara su mes Repúblika di Irlanda i e la stop di bira un dominion: tambe el a bandona e Mankomunidat britániko, komo ya kaba el a stop di partisipa den su organisashonnan.
Durante e mandamentu britaniko i independensia inisial Irlanda tabata un di e paisnan mas pober na West Oropa i tabatin un grado di emigrashon masha haltu, pero kontrali na otro paisnan di e tempu ei ela keda finansieramente sin debe dor di tiki gastamentu di gobièrnu. E ekonomia protekshonista a,i a habri den final di añanan 1950 i Irlanda a djoin e Komunidat Ekonomiko Oropeo (aworaki yama Union Oropeo) na 1973. Un krisis ekonomiko a pone Irlanda pa kuminsa ku un reformashon ekonomiko na añanan 1980. Irlanda a redusi su impuesto i regulashon dramatikamente kompara ku otro paisnan di Union Oropeo.
Den rango e ta e di 31 ekonomia mas poderoso na mundu, pa 2006 Irlanda tabata tin e di seis produkto domestiko bruto pa kapita i e di ocho mas haltu pa kapita konsiderando kumprando e partido di poder, i e tin e di sinku mas haltu na Human Development Index na mundu, i ta keda promé na kalidat di bida segun "Economist Intelligence". Irlanda a keda den rango e di 6 riba de Index global di pas. Tambe e ta keda haltu pa su enseñansa, libertat polítiko i derechonan sivil, liberdat di prensa i libertat ekonomiko; tambe ela keda di 5 na e faild statud index siendo un di e estadonan mas sostenibel na mundu. Irlanda ta miembro di Union Oropeo, OECD i Nashonnan Uni.


text:
Ultimo simannan nos por a tuma nota con tin interes a aumenta un biaha mas pa deporte claro mirando cu ta aña de eleccion. Pa ultimo añanan nos por a mira un ausencia completo di nos gobierno den deporte. Citando nos mesun minister di deporte, e no tabatin tempo pa deporte e prome 3 añanan, ya cu pa su persona e cartera di salubridad ta mas importante. Faltando 3 luna prome cu eleccion diripiente tin tur atencion pa deporte y a core pone un conferencia pa delinea awo un programa pa 10 aña y bin cu tur sorto di comision pa asina duna deporte su atencion debido.
‘A little to Little, a little to late’,aunke esaki no ta sorprende mi, hopi politiconan a core campaña primintiendo cielo y tera pa cu nos deportistanan y deporte engeneral y ora e momento yega nos no ta mira nada di e promesanan. Politiconan cu berdad no sa kico ta come of bebe den deporte y ta priminti tur sorto di solucion te ora nan sinta y mira cu realidad ta otro. Mi por bisa esaki pasobra ami a sinta 34 aña bou di tur gobierno y por a experencia esaki personalmente. Un maneho deficiente of miho dicho un ausencia di maneho den e ultimo gobernacion a hiba deporte na un estado critico. E estado di e facilidadnan ta deplorabel y sin uzo. Minister ta bisa cu tin hopi placa, anto mi ta puntra pakico no a mantene sikiera e facilidadnan sino tabatin tempo pa deporte e ultimo 3 aña y mey. Tuma por ehempel cancha di basketball na Village, 4 aña pasa e la wordo renoba pa colega di partido y ex minister di Turismo Otmar Oduber.
Awe e ta un berguensa pa mira con nada a wordo haci mas y e luga a wordo laga na su cuenta. Pero danki na eleccion porta awor atrobe e lo por haya atencion y gobierno por core renob’e pasobra mester voto. E mesun storia cu Esso Ville, un bunita luga, pero bandona pa falta di vision y maneho. Como politico den un partido forsa nobo bo no kier ta negativo y ni punta dede pero mester conscientisa e pueblo riba e falta di maneho cu a hiba e deporte unda e ta awo. Tur minister ta mete riba e tereno di deporte sin cu tin un plan di maneho. Joe Laveist Ballpark a wordo renoba door di Minister de Meza, di otro banda Minster President tambe ta regala material sin pensa con nan lo wordo mantene y no ta involucra e federacion di e deporte mes.
Linear Park a wordo traha door di ex Minister di Turismo Otmar Oduber, anto mi pregunta ta unda e maneho di deporte a keda, pakico mester a warda asina hopi pa bin cu un plan di maneho? E proximo gobernacion mester pone full atencion pa cu nos deporte. E mester bira un prioridad!No por y no mag di neglisha esaki mas. Mester hiba e deporte bek na nos pueblo, na nos hobennan, na nos barionan y scolnan. Maneho di deporte no por ta mas show and tell, mira ki facilidad mi a traha sino e mester ta mira cuanto hende ta practica deporte y percura pa nan salud. Mi maneho cu sosten di boso e deportista, e hoben y e famia ta pa percura cu e placa wordo uza pa asina tur cu kier por tin e oportunidad pa practica deporte. Nos barionan mester tin e facilidad pa brinda un luga sano y sigur unda nan por move.
Nos scolnan mester debido atencion pa asina desde hobennan por crece cu e bon habito di deporte. Nos no por ignora e importancia di e cartera aki y mester un persona cu lo por trece a cambio aki. Experencia y know how lo por cambia e rumbo di e decadencia den deporte.


text:
Búskeda di hòmber perdí.
KOMUNIKADO DI PRENSA 426 /2022
12 sèptèmber 2022
Búskeda di hòmber perdí.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Famia ta pidi búskeda di e hòmber Stefano Cipollone nasé na Kòrsou, di 32 aña di edat i ta
biba na Kaya Butuela.
For di djaweps 8 di sèptèmber 2022 famianan no sa paradero di Stefano. Riba e dia
enkestion alrededor di 14.00’or, Stefano a tresé outo di su mama kas i despues di esaki no a
tende mas di Stefano.
Stefano tin e siguiente deskripshon:
Haltura: 1.78 m
Postura: normal ;
Kabei: fini skur;
Koló di wowo: maron skur;
Koló di kueru : maron kla.
Tambe Stefano tin un Ave Phoeniz hel/pretu riba su lomba i un nota di músika riba e parti
ariba di su brasa drechi.
Polis ta supliká tur persona ku por duna kualke informashon tokante di Stefano pa tuma
kontakto ku polis na number di telefòn 917 òf e number anónimo 108.


text:
E curso tin duracion di 6 siman. Esaki ta tuma lugar na biblioteca na Playa. Instruccion ta na Papiamento y Ingles y ta bou guia profesional di Writing coach Deedee Baarh. E curso ta costa 125 florin pa persona. Su nivel ta avansa (level 3).
E curso ta cuminsa diaranson dia 30 di october y ta sigui dianan 6, 13, 20 y 27 di november y dia 4 di december, tur sesion ta di 5or pa 7or. registracion por via info@bibliotecanacional.aw prome cu diahuebs dia 17 di october.
Creative nonfiction ta basa riba e experencianan y memorianan unico di e autor. E ta pa conta un storia berdadero uzando obhetonan creativo y tecniconan di skirbi di fiction y poema. E ta un mescla perfecto entre e echonan real y e personal. E ta un storia berdadero skirbi den un manera bunita y interesante. No-ficcion Creativo por tuma diferente forma manera; Travel writing, personal essay, lyrical essay, memoir, autobiografianan, journalnan of blog post pa menciona algun. Esaki ta interesante pa tur esnan cu ta gusta skirbi di nan propio experencia y ta desea di post, blog of publica di otro forma pero e por keda priva tambe den un journal.
Biblioteca a organisa level 1 y 2 na 2018 y 2019.
Deedee Baarh a duna Creative non-fiction level 1 cu 2 na biblioteca na 2018 y 2019. Deedee a completa su Bachelor's degree na University of Central Florida y su Master's na City College of New York den Creative Writing y tin experencia amplio den diferente area di creative writing, proofreading y editing.


text:
Impact Taekwondo di nos atleta Olimpico Monica Pimentel ta preparando pa San Nicolas Taekwondo Center su campeonato di dia 4 di juni 2022.
Despues di dos aña, Master Eric Barry di San Nicolas Taekwondo Center ta organisa un campeonato y a invita tur e scolnan di Taekwondo na Aruba pa participa den e campeonato aki. E campeonato ta bay tuma luga den Joe Laveist Sport Park y ta cuminsa for di 10’or di mainta.
Monica Pimentel y Stuart Smit ta preparando un team di Impact Taekwondo pa enfrenta e otro scolnan di Taekwondo. Monica Pimentel su meta ta pa gana e Copa di Best Team. Impact Taekwondo ta conta cu varios aspirant cu ta cla pa e reto di combate.


text:
Durante rueda di prensa di partido RED Democratico, a trece diferente tema. Ta mira un minister cu a bisa di ta integro, pero si a laga un amigo cu ta ambtenaar fungi como un chauffeur auxiliar di taxi. RED no ta di acuerdo cu esaki.
Randolf Rene Kock, presidente di RED Democratico, a indica cu su topico tabata uno importante pa motibo cu esaki tabatin di haber cu e preocupacion cu a cuminsa drenta via nan pagina di Facebook. Tambe tin persona a tuma contacto cu nan preocupacion cu ta pasando di nepotismo, di privilegia friends & family dje gobierno actual.
Un grupo di taxista a acerca Kock pa mustra nan malcontento. Esaki tin di haber cu e minister di transporte, desintegracion y nepotismo cu a privilegia su hendenan. Na 2019 a bin un maneho cu pa januari 2020 no ta permiti ningun gelijkgestelde of ambtenaar pa fungi como hulpchauffeur. Pero e minister actual a firma pa un di su amigonan si por fungi como un hulpchauffeur. E persona aki ta den un posicion basta halto y RED tin tur informacion di esaki. Esey a pone cu e partido por a confirma cu esey ta berdad. Door di esey e minister aki ta propaganda di ta integro y no ta voldoet na nepotismo. Pero e mandatario ta bira haci netamente esey.
Awo cu e pais ta den crisis financiero, y el a biaha c’un delegacion completo. E delegacion aki a bay Portugal pa presencia conferencia di algun ora. No a hiba solamente ambtenaar, pero a bay cu hende di sector priva. Por ripara cu e minister aki tampoco ta integro, no ta serio ni sincero con ta haci uzo cu placa di pueblo. Segun Kock, RED kier sa unda ta bay cu gobernante asina, cu a bisa bon cla cu nan no ta nan, pero awo a resulta pio.
Pa mas lesa TREMPAN.COM.


text:
Publicación 110/11/2020 2020-11-10 19:15
Publicación 1
Texto prueba Texto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto prueba
Texto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto prueba
Texto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto pruebaTexto prueba
Texto pruebaTexto pruebaTexto pruebaTexto prueba.


text:
E di shete edishon di CURA DOET a lansa aña pasa riba 28 di òktober, ku e lema âHasi bon, ta sinti bonâ i esei berdat tabata e resultado! CURA DOET a inisiá riba djabièrne 13 di mart den un situashon un tiki insigur mirando e desaroyo ròndó di e coronavirus aki na Kòrsou. E promé boluntarionan a yega e proyektonan entusiasmá pa asina yuda e organisashon nan sosial realisá nan soño.
Riba e promé dia di e akshon, hopi kas i grupo di grandi, a hasi uso di e dia pa organisá aktividatnan ku normalmente nan no por hasi. Un di e proyekto nan ku a destaká tabata esun di Kas Hugenholtz. Huntu ku militia di Kòrsou i Defensa den Karibe nan a transformá e tereno di e kas den un area pa kamper ku tènt, kamanan i otro ekipo militar. Pa e grandinan un eksperensia úniko pa asina nan por stimulá nan sintÃnan. Por ehèmpel, Fundashon Sonrisa tambe a organisá un piknik pa su grandinan ku bailamentu.
Pa nan un mainta inolvidabel. Riba djasabra mayoria proyekto a sigi pero ku medida nan di prekoushon adishonal. E tim di CURA DOET a kompartà algun teps komo prekoushon i tambe a tene tur organisashon nan na altura pa loke ta e desaroyo di e situashon. Nan a tuma kontakto ku tur organisashon nan ku tabata tin proyekto ku grupo di enfoke vulnerabel manera hende grandi i huntu ku e kordinadornan a evaluá e proyektonan. Algun proyekto a kanselá i algun proyekto den relashon ku hende grandi a keda posponé pa un otro fecha. Partisipashon di skolnan e aña aki atrobe tabata tremendo! Hopi di nan a skohe e momento aki pa asina nan embeyesé nan skol. Por ehèmpel Radulphus College i J.F Kennedy School, ku tur dos awor por disfrutá di un mural sumamente bunita.
Diferente skol, sentro di barionan i scouting a tuma e oportunidat pa hasi limpiesa, traha òf mantené nan greenhouse, limpia i transformá nan plenchi di hunga, kurá di skol of sentro di bario. âPa mantené un skòl of krèsh ta algu ku mester hasi tur aña di nobo i nos ta sumamente kontentu ku nos por konta ku e apoyo di CURA DOETâ sigun Sra. Bart, kabesante di Fundashon Kresh Tera Kora. Museo, organisashonnan kultural i organisashonnan di naturalesa tambe tabata bon representá. Den total nos por papia di 360 proyekto ku a tuma lugá e wikènt aki. Pa hopi kompania CURA DOET a bira un tradishon na kua nan ta partisipá i ta hasi esaki komo un dia sosial pa nan empleadonan. Manera tur añanan anterior e kompanianan a kontribuà ku rekurso humano i finansiero na diferente kaminda. Skolnan tambe ta partisipá ku nan alumnonan pa laga nan sera konosà ku organisashonnan sosial, trabou boluntario i pa fortifiká e sentido di komunidat.
E organisashon di CURA DOET ta den man di Curaçao Cares ku sosten di Oranjefonds i Reda Sosial. E organisadornan ta wak bèk riba e edishon aki ku hopi satisfakshon. A pesar di tur insiguridat, nos boluntarionan, den un momento krusial, a buta nan skouder bou di tur e proyektonan i asina a duna nos isla un boost positivo. Un palabra di gradisimentu na Kòrsou kompleto, i sigur e mÃles di boluntario ku a partisipa pa realisá un kantidat enorme di trabou a pesar di e situashon insigur kreá dor di e virus COVID-19. Huntu nos ta fuerte, awor mas ku nunka!


text:
PHILIPSBURG – Ministerio públiko a eksihí kastigu di prizòn pisá kontra e èks parlamentario Patrick Illidge i kontra Jaap van den Heuvel, doño di kas di prostutishon Bada Bing, riba e promé dia di e proseso Orca. OM a pidi 30 luna kontra Illidge, di kua dies ta kondishonal, ku un periodo di prueba di dos aña. Van den Heuvel mester sinta 48 luna si ta na OM.
Pa un di tres sospechoso, manager di Bada Bing Krijn van der Brug a eksihí nuebe luna kondishonal ku un periodo di prueba di tres aña i 180 ora di servisio. Kontra Lunteren NV, e kompania di Van den Heuvel, OM a eksihí un but di 1.5 mion florin pa froude di belásten.
Plaka bou di mesa
Segun OM Illidge ta kulpabel di a tuma 150 mil dòler na plaka bou di mesa serka Van den Heuvel, pa su esfuersonan pa regla e pèrmitnan pa Bada Bing, regla oranan di apertura mas largu i prolongá e término di empleo di e prostitutanan.
Na aña 2010 a elegí Illidge den parlamento komo miembro di Aliansa Nashonal, pero despues di e elekshonnan el a deklará su mes independiente. Anteriormente e tabata minister di Salubridat den e último gobièrnu di Antia Hulandes i miembro di eilandsraad. OM a haña Illidge kulpabel tambe di poseshon di arma di kandela.
Trafikashon di hende muhé
OM ta haña Van den Heuvel kulpabel di falsifikashon di dokumento, soborno, trafikashon di hende muhé i evashon di belásten. OM a desistí di kastigá e doño di Bada Bing i su manager pa membresia di un organisashon kriminal. Segun OM manager Van den Brug ta kulpabel di trafikashon di hende muhé si.
OM a elaborá ekstensamente riba e akusashon di trafikashon di hende muhé. Bada Bing ta traha prinsipalmente ku hende muhé di Repúblika Dominicana i Colombia. E kas di prostitushon ta paga nan e tiketnan di avion pa e hende muhénan biaha pa Sint Maarten. Pa atraé hende muhé den eksterior i despues pone nan traha den prostitushon ta nifiká trafikashon di hende muhé. Asta e maneho di prostitushon di Sint Maarten ta rekonosé esaki.
Manager Van den Brug a konta Korte ku un be pa siman un dòkter ta eksaminá e muhénan i ku nan mes ta paga dòkter i nan kondonnan. E maneho di prostitushon ta bisa sinembargo ku e gastunan aki mester ta pa e kas di prostitushon.
OM no ta kere nada di e relato ku Illidge na aprel di 2011 a fia Van den Heuvel 50 mil florin i ku e plaka ku por mir’é asepta den e vidio notorio di soborno ta pa paga bèk. Investigashon di Landsrecherche ta mustra ku e tempu ei probablemente Illidge no tabata disponé di tantu plaka i ku Van den Heuvel – mirando e suma riba su kuenta privá – no tabatin nesesidat di e fiansa niun ora.
Kampaña di elekshon
Landsrecherche a deskubrí ku Van den Heuvel na 2010 a hasi un donashon di 1500 dòler na e kampaña elektoral di Illidge. E fundashon ku tabata manehá e fondonan aki na 2010 tabatin un saldo di mas ku 240 mil dòler. Ditèktefnan a establesé tambe ku Van den Heuvel entre 2008 i 2013 via un creditcard di Lunteren NV a saka of kobra mas ku 240 mil dòler.
Djaweps defensa ta na palabra
Outor Hilbert Haar


text:
Dos detenshon pa ladronisia den kas, – di outo i – di piesa di outo.
KOMUNIKADO DI PRENSA 533/2022
12 novèmber 2022
Dos detenshon pa ladronisia den kas, – di outo i – di piesa di outo.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku un kaso di ladronisia den kas situá na
Amerikaweg, algun kaso di ladronisia di outo i piesa di outo, polis a hasi dos detenshon.
Djasabra 12 di novèmber 2022, den oranan di mainta, personal di tim Joyriding i tim di
Aresto a detené dos sospechoso relashoná ku e kaso(nan) ariba menshoná.
Ta trata di e hòmbernan sospechoso:
S.P.C., nasé na Colombia di 26 aña di edat.
S.G.R., nasé na Kòrsou di 18 aña di edat.
E sospechoso S.P.C. a wòrdu detené na un kas na Winston Churchillweg, mientras a detené
e sospechoso S.G.R. na un kas na Amerikaweg.
Despues di e detenshon di e sospechosonan a hasi tres entrada hudisial na e siguiente
adrès – / bibiendanan;
Winston Churchillweg,
Amerikaweg i
Mahuma
Durante e entradanan hudisial a haña i konfiská artíkulonan ku ta di importansia pa e
investigashon.
A presentá e sospechosonan dilanti un fiskal ouksiliar ku despues di interogashon a
ordená nan enkarselamentu pendiente di mas investigashon.


text:
Segun un estudio publica recientemente pa e revista PLOS One, si un persona no tin suficiente relacion sexual por causa su morto.
E ekipo di investigacion di e univerisad di Yamagata na Japon a realisa un analisa medico cu 8558 hende homber y 12414 hende muhe durante mas di un decada pa por yega na e conclusionan aki.
Mayoria di esnan cu a muri no tabata tin sufiente sex den nan bida, hende homber ta esnan cu tin mas deseo sexual y si nan no tin suficiente relacion sexual por haya problema cu curazon.
Aunque e actividad sexual y satisfaccion sexual ta wordo considera hopi beneficioso pa e salud mental y e bienestar pa esnan di edad avanza e investigacion no por a conclui ainda cu si bo tin bon salud sexual lo hiba bo na biba largo.
Ta recomendal pa por tin intimidad 2 bez pa siman pa por gosa di e beneficionan di salud mental y regulacion hormonal.
Gobierno Canades a cuminsa un campaña di salud publico como un elemento pa promove actividad sexual pa por gosa di bida mas largo y saludabel.


text:
Awe pa 4:01am, Centro di Alarma na Cuerpo di Bombero a haya melding di un cas na candela na Rooi Koochi. For di ora cu e yamada a drenta, e prome dos unidadnan di Brandweer a yega e cas den 7 of 8 minuut y a cuminsa prepara pa combati e candela. “Pero nos a bin haya e cas full na candela, pues cu vlamnan saliendo for di tur bentana”, asina Ferdinand Ponson, Vocero di Cuerpo di Bombero Aruba a duna di conoce awe tardi den un entrevista na Kazerne di Brandweer na Tanki Flip.
Locual cu e Bomberonan a haci e ora ey ta pa sigura cu e candela no por expande y no lo afecta e casnan den banda. Den 10 pa 15 minuut nan tabatin e candela domina, evitando expansion y mas bien e ora a inicia cu loke nan ta yama “nablussen” pa por a paga tur e pida pida candelanan tur rond.
Mirando e magnitud di e candela y e forma rapido con el a expande den henter e cas, mester a tene extra cautela y a reenforsa medidanan di siguridad pa e Bomberonan. Den casonan asina e peliger pa e dak basha bin abou ta hopi grandi, pa cual ta evita e ora pa combati e candela den e cas, sino mas bien ta scoge pa combati’e di pafo.
“Ta henter e cas a haya daño. Nos no por a haci nada pa scapa nada di e cas. Pasobra nos a yega hay’e den lichterlaaie, haciendo dificil pa salba cualkier parti di e cas”, segun Oficial Ponson a splica.
Mas leu el a confirma cu Bomberonan na e sitio tambe a tende cu posiblemente por papia aki di un candela intencional. “Esaki ta keda awo den man di Polis pa investiga esaki. Informacion cu nos a haya ta cu e señora doño di cas a laga un porta habri pa un mascota por drenta y sali e cas, pero ta menciona cu a haya bentana y un porta di patras habri”, segun e vocero di Cuerpo di Bombero.


text:
Sociaal Economische Raad (SER) ta conseha tocante cambionan den e Landsverordening winkelsluiting
Recientemente SER a haci entrega na gobierno di e conseho ‘Wijziging Landsverordening winkelsluiting’. E conseho aki ta basa riba peticion di gobierno, caminda Minister di Finansas, Asunto Economico y Cultura, sra. Mr. X.J., Maduro a pidi SER pa vocifera su opinion y duna su recomendacionan encuanto e cambionan proponi door di gobierno pa cu e ley tocante orario di cierre di tienda.
E cambionan proponi pa gobierno ta encera entre otro ampliamento di e orario di habrimento di tienda y tambe mehoracion di e capacidad di supervision pa cu esaki. Segun gobierno e cambionan aki lo ta beneficioso y positivo pa cu actividad economico.
Den e conseho menciona por lesa cu SER ta di acuerdo cu mayoria di e cambionan proponi door di gobierno y ta comparti e opinion di gobierno cu e cambionan aki ta necesario, cu un excepcion chikito relaciona cu orario ariba diadomingo y dianan di fiesta. Ampliacion di ley di orario ta duna e comerciante e opcion di habri pa mas ora y pa habri riba diadomingo y dianan di fiesta (cu excepcion di dia di labor/obrero).
SER ta di opinion cu e orario di habrimento di tienda ariba diadomingo y dianan di fiesta (cu excepcion di e dia di labor/obrero) mester wordo amplia aun mas cu locual gobierno ta propone y cu e orario mester ta igual na e ampliacion proponi door di gobierno pa cu e dianan laboral esta di dialuna te cu diasabra. Consecuentemente, SER ta recomenda gobierno pa hasi e prohibicion di e habrimento di tienda ariba diadomingo y dianan di fiesta (cu excepcion di e dia di labor/obrero) tambe prome cu 6or di mainta y despues di 12or di anochi. Door di iguala e diadomingo y dianan di fiesta (cu excepcion di e dia di labor/obrero) cu e dianan laboral, mas actividad commercial por wordo desaroya mirando cu esaki por hasi Aruba, principalmente pa turistanan, mas atractivo y mas competitivo cu e desaroyonan internacional caminda tiendanan si sa keda mas largo habri. Den cuadro di esaki SER tambe ta conseha pa eventualmente ora di hasi e cambionan den e “Landsverordening winkelsluiting” pa hasi e cambionan correspondiente den e leynan laboral.
Ademas SER ta conseha pa, den cuadro di mehoracion di e bevoegdheden die e toezichthouders, inclui e posibilidad pa por sera un tienda cu ayudo di polis si ta necesario.
Diahuebs, 12 oktober 2020
Recente Publicaties
Advies Uitbreiding Vaderschapsverlof December 2022
Advies Aanpassing van het minimumloon 1 januari 2023 November 2022
Advies Laaggeletterdheid op Aruba November 2022
Advies Tussentijdse aanpassing minimumloon Augustus 2022
Advies Verzoek tijdelijk moratorium op vestigingsvergunningen in het High Rise gebied Juli 2022
Advies aanpassing van het minimumloon per 1 januari 2022 December 2021


text:
Lilian Koolman-Besselink ta un di e miembronan di Fundacion Bernadina Growell y ta contento cu a habri inscripcion na cas di Mama di Cultura. E acogida tabata hopi bon. Tin como 10 participante cu a bin inscribi. Tin di mucha y hende grandi. Esnan cu ainda no a bin y cu ainda ta desea di participa, ta informa cu ta bay pone un otro fecha mas cu nan por bin y inscribi pa e festival dia 30 di mei proximo den Centro di Bario Brazil.
Percy Jeand’or a splica cu nan ta organisando e festival ya pa mas of menos 8 aña largo cu ta un gran festival pa e pueblo di Aruba y den Brazil, cu cancionnan di Bernadina y otro compositor of cantantenan mas cu por participa.
Pa e fundacion ta un honor pa trece mas hende den wega pa duna e pueblo mas di nos mama di cultura. Si bo tin gana di participa, bo por yama libremente e numbernan cu sali de corant y naturalmente riba 24ora.com pa bo participa y gosa dia 30 di mei. No keda sin bin, inscribi y trece bo publico cu bo tambe.
E festival aki ta wordo organisa cu hopi honor pa tur hende participa. No tene miedo. Miho bo participa pa bo pensa cu bo ta bay gana. Ta dushi pa esnan mas hoben, esnan di mas edad, tur por participa.
Jose Orman ta lider di tipico Palisia y lo tin dos participante kendenan ta Joel Growell y su klomp’i sucu. Ta un composicion di Bernadina y riba e dia anochi ey lo lans’e pa prome biaha.
Tambe lo bay tin Roberto Orman cu Pilar, un composicion di Bernadina. Ta spera cu un y tur por hala cerca y cuminsa inscribi, mirando cu cuponan ta limita. Esey ta pa tin tempo pa prepara pa e dia di e festival.


text:
Laga tur loke ta spera mi ta bunita
Laga tur locual cu mi encontra na caminda ta bunita
Laga tur locual cu mi laga atras keda bunita y
Laga esakinan termina den tur buniteza.
Cu dolor na nos curason, pero conforme cu locual e la significa pa nos, nos ta anuncia fayecimento di
Sr. Hubert Hendrik Maduro
Cariñosamente yama ” Bébé”
*22-05-1960 †31-08-2021
Na nomber di su
Señora: Sharon Colina
Yiunan: Meylyng Severino – Wong y famia
Humberto Wong y Yoleida
Ingeborg Yarsagaray – Genser y famia
Nieta y nieto: Meyson y Raysheline Henriquez
Mayornan:
Willem Maduro y †Abigael Maduro – Maduro
Rumannan:
† Ronny y Angela Maduro y yiu
Mirto y Maria Maduro y yiunan
Helen Maduro y yiunan
Tico y Vivian Maduro y yiunan
Michael Maduro y yiunan
Sobrinonan:
Ulrich, Jean Carlo, Neris, Jefferson, Gerwin, Germin, Javier, Radelky
Sobrinanan: Aislinn, Erienne, Lisvienne, Silvienne
Tanta y omonan:
†Josefa y Toko Maduro y famia
†Bubu Frans y †Josefa Maduro y famia
Adrian y Ida Maduro y famia
†Lica y †Alberto Thiel y famia
†Dico y †Olinda Maduro y famia
Maria Maduro
†Pina y †Hector Ras y famia
Mariano y Betty Maduro y famia
Lee y Felicia Maduro y famia
Rosa y †Ceril de Cuba y famia
Lena y Pedro Kelly y famia
Gabriel y Sila Maduro y famia
Lucia y †Melvin Richards y famia
Frido y Deta Maduro y famia
Edwin y Anchi Maduro y famia
Jado y Doy Maduro y famia
Swinda y Buchi Janga y famia
Suegro y suegra:
Rosendo y Maria Colina
Rumananan di señora:
Leticia Maduro y famia
Rolando Colina y esposa
Marlien Colina y yiu Zerline
Aidee Colina y Brian Stuhr
Ana Colina y famia
†Hubert Colina y famia
Manera ruman:
Lider Sr Glenbert Croes y famia
Guisette Croes y famia
Su ex coleganan di West Inn
Su tanchi stima Selsa Quandus y esposo
Nathalie Croes y famia
Na tur su coleganan y su team “G” y tur demas familiar y amigo y amiganan.
Swa, cuñanan y demas familiares:
Primo y primanan, conocirnan y demas famia
Maduro, Colina, Croes, Falcon, Paredes, Thiel, Ras, de Cuba, Kelly, Richards, Janga, Everon, Tromp, Lampe, Dijkhoff, Ruiz, Henriquez, Quandus, Martijn, Schwengle, Almary, Laudy, Colmenares
Kier a invita tur bisiña amigo y conocir pa asisti na e acto di despedida cual lo tuma lugar dialuna 6 di september 2021 di 2or pa 4or di atardi na Pray Funeral Home San Nicolaas sigi pa un response, y despues nos Bebe stima lo wordo crema den seno familiar.
Nos ta lamenta cu despues di cremacion nos no ta ricibi bishita di condolencia na cas!
Nos ta pidi nos disculpa si nos por a lubida un of otro famia den nos tristesa.
Famia ta suplica pa no bin bisti na rouw sino na trahe nan alegre cu ta refleha con Hubert a biba.


text:
Presente tabata e team di Monumentenbureau hunto cu Minister di Finansas y Cultura, Sra. mr. Xiomara J. Maduro.
Sra. Ing. Yvonne Webb-Kock a sirbi nos pais Aruba pa 33 aña largo. E la drenta den servicio di gobierno dia 1 september 1989 y a cuminsa traha na Dienst Openbare Werken Aruba (DOW) den e departamento civil y despues a wordo translada pa architecten bureau di Dienst Openbare Werken Aruba (DOW).
Den e departamento aki Sra. Ing. Yvonne a diseña edificio di “Directie Luchtvaart” y e “Kleuterschool School Preparatorio Nos Paraiso” situa na Paradera. Tambe a traha riba mantencion di e edificionan di gobierno.
Den transcurso di aña monumentenraad a bin cu un proposicion pa lanta un departamento di monumento. Aki Sra. Ing. Yvonne Webb-Kock a hay’e hopi interesante y a pidi un cambio di trabou (overplaatsing) pa asina lanta e departamento di monumento y aki a bira directora di Monumentenbureau. Aki Sra. Ing. Yvonne Webb-Kock a traha 27 aña como directora na dicho departamento.
E prome proyecto di restauracion encabesa pa directora Sra. Ing. Yvonne Webb-Kock pa Monumentenbureau tabata restauracion di Stadhuis (Elloy Arends) hunto cu Hotel Colombia y cu e edificio nobo di Censo cu a bin (net entre) e dos monumentonan cu a conectanan cu otro. Otro proyectonan grandi restaura ta Ecury Complex caminda National Archaeological Museum Aruba ta ubica, e restauracion y expansion di e edificio di Corte (Gerechtsgebouw Aruba) situa na J.G. Emanstraat 51. Otro monumento restaura ta entre otro e edificio di ARA situa banda di Elloy Arends (Stadhuis), Henriquezpand situa na schelpstraat 36,38 cu actualmente ta e oficina di Monumentenbureau, Huisje Wild situa banda di Monumentenbureau, Vuurtoren (California) situa na Hudishibana, Cas Ceremonial pa Gobernador situa na Maria Christinastraat 2, Bestuurskantoor situa na L.G. Smith Boulevard 76, Watertoren playa y na San Nicolas, e grafnan colonial situa na diferente caminda na Aruba y asina por sigui menciona e proyectonan cu Sra. Ing. Yvonne Webb-Kock a lidera den nan restauracion y mantencion.
E proyecto cu a hala mas atencion den nos comunidad tabata e mudamento di e cas di Aruba Bank cu tabata situa den caya grandi y awor ta den Weststraat, actualmente Patio 15 ta situa.
Durante e 27 aña como directora, mas di 60 miyon florin a wordo inverti pa restaura y mantene nos monumentonan.
Tambe Sra. Ing. Yvonne Webb-Kock a organisa varios Paseo Monumental, a fungi como mentor y guia diferente stagaire.
Como conocedor di arquitectura di Aruba Sra. Ing. Yvonne Webb-Kock a duna varios biaha charla (lezing) na maestronan di scol. A representa Aruba diferente biaha den exterior pa por duna workshops tocante di nos herencia monumental.
Sra. Ing. Yvonne Webb-Kock a prepara y propone e belastingafrek y overdrachtsbelasting pa monumento cu a wordo hancra den ley.
Pa 27aña a fungi tambe como secretario di monumento (monumentenraad). Danki na e empeño di Sra. Ing. Yvonne Webb-Kock a lanta e interes di cuido di nos monumentonan na Aruba. Sra. Ing. Yvonne Webb-Kock ta wordo considera como nos experto den monumentonan na Aruba.
Coleganan di Monumentenbureau ta gradici Sra. Ing. Yvonne Webb-Kock pa su guía personal, laboral y tur locual e la logra haci pa henter e comunidad di Aruba durante tur su añanan di servicio.
Monumentenbureau ta desea Sra. Ing. Yvonne Webb-Kock tur clase di exito den su etapa nobo den bida.


text:
WILLEMSTAD – Eksplotadó di refineria di petroli na Kòrsou, e multinashonal benesolano PdVSA ta bisa di no tabata sa ku riba di a di Asunshon puiru di catcracker a skapa sali for di nan instalashonnan. Wereldomroep ta publika ku esei a sali djamars na kla den un kaso den korte entre e movementu di medio ambiente SMOC i Isla. Djaweps pasá a bolbe sali komo konsekuensia di un insidente deskonosí i tambe un kantidat deskonosí di puiru katalisadó, dor di kua parti di e bario Juliandorp a bin resultá bou di un kapa di puiru blanku – ku posiblemente ta kousa kanser.
No tin informashon
Habitantenan di e bario te hasta la fecha no a haña informashon ni dor di gobièrnu ni tampoko dor di PdVSA tokante e tipo i embergadura di e deskargo. Tambe minister di Salubridat, Jacinta Constancia a bisa anteriormente, ku e no a ser poné na altura dor di Isla. Manera ta aparentá aktualmente, Isla a deskubrí e lèkmentu despues ku habitantenan di Julianadorp a keha.
No a surpasá
E eksigensia di SMOC den e kaso ku ta den tratamentu aktualmente, ta pa obligá gobièrnu di Kòrsou pa mantené e pèrmit di molèster. Tantu Bestuurscollege anterior komo e aktual gobièrnu di Kòrsou ta para riba e punto di bista ku e refineria Isla no ta surpasá e normanan. Un detaye ku ta remarkabel durante e huisio tabata e defensa di PdvSA, ku e ta pèrdiendo ganashinan enorme dor di e mal funshonamentu di e sentral di BOO. Wes Boerlage riba esei kier a sa, si refineria tin plan pa laga refiná petroli otro kaminda, mirando e pèrdida enorme di entrada. E abogadonan di Isla no por a kontestá e pregunta akí.
Fuente: La Prensa


text:
Lo aloca e fondonan aki pa stichting Fundacion pa Maneho di Addicion di Aruba (FMAA), muy pronto Stichting Hunto, hunto cu Sociaal Psychiatrische Dienst (SPD), pa por ehecuta e proyecto aki pa na un manera responsabel y integral por atende cu e fenomeno di adictonan ambulante riba caya.
E proyecto di “bemoeizorg” ta forma parti di e “meerjarenbeleidsplan” di Ministerio di Husticia y Asuntonan Social. E proyect aki, cu a anuncia na final di 2021, na tratamento di presupuesto 2022, ta encera cu lo atende adictonan ambulante na un manera pro-activo riba caya. A aloca fondonan cu a wordo aproba pa aña 2022, pues prome di september e ekipo di profesionalnan lo mester inicia nan trabounan. Na mes momento, e aprobacion aki ta encera cu lo sigui uza e fondonan aki den aña 2023. E plan ta pa na aña 2024 Stichting Hunto mes, haci e peticion a base di nan subsidio regular, pa sigui atende cu e fenomeno aki.
Pa loke ta e fondonan, esaki ta nifica cu por bay emplea cinco profesional full time, pa atende cu e proyecto aki so. Na un manera proactivo ta bay acerca e adictonan ambulante y percura ubica pa nan den un di e centronan. Na inicio esaki lo bay ta na e centro na Meiveld. Sinembargo, den cuadro di e proyecto aki mes, a aloca 100 mil florin pa por renoba cuater camber na Centro Colorado. Cuatro camber ta nifica 16 pa 24 cama, caminda e adictonan aki por haya e ayudo y e cuido necesario. Banda di esaki, mester tene cuenta tambe cu diferente otro aspecto ora ta kita un persona for di caya. Ta importante pa brinda e persona aki e cuido cu e tin mester di dje, pero di otro banda tambe, tin cu tene cuenta e aspecto di cuminda y aspectonan basico cu nan tin mester di dje. Pues, den cuadro di e proyecto aki, a tene cuenta cu tur e fondonan aki, manera a menciona pa asina por atende cu e fenomeno aki na un manera duradero y structural.
Manera ta conoci tin un vision a largo plaso, cual ta un aspecto cu e stuurgroep GGZ (Geestelijke Gezondgeidszorg) hunto cu Pan American Health Organisation (PAHO) a yega na dje. Sinembargo, banda di esaki tin visionnan a corto plaso y a medio largo plaso, for di cual e tipo di proyectonan asina aki ta nace for di dje. Riba 17 di augustus 2022, a tuma luga ponemento di e prome piedra di Stichting Hunto, caminda ta bay ubica SPD y FMAA den un solo edificio. Asina e procesonan por ta miho alinea na otro pa brinda un miho cuido na tur esnan cu tin mester di dje, no adultonan so, pero principalmente mucha- y hobennan.
Minister di Husticia y Asuntonan Social Rocco Tjon ta gradici tur e profesionalnan di e stuurgroep GGZ. Manera ta conoci desaroyonan ta mustra cu mas y mas mester cera e “gap” entre e aspectonan di salud mental y di adiccion. Asina por tuma nota cu ora ta papia cu profesionalnan den e veld, mas y mas ta papia di un dubbele diagnostiek, pues e clientenan no tin retonan riba un tereno so, pero tambe riba tereno di salud mental. Pa e motibo aki, tur e proyectonan aki ta nace for di e stuurgroep GGZ.
Door di atende cu adictonan ambulante, principalmente den nos centro di ciudad, lo eleva asina e siguridad, pero tambe baha e molester pa tur esnan cu ta bishita nos centronan, creando un miho “straatbeeld”.


text:
Departamento di Salubridad Publico no tin registro of melding di e situacion aki y ta asumi cu su comportacion ta leve, autolimita y cu ta wordo maneha ambulatoriamente pa esnan cu ta afecta.
Mester tene na cuenta cu diarea agudo of Gastroenteritis por tin complicacion pa cierto tipo di persona, manera mucha bou 5 aña, adultonan mayor y/of esnan cu tin un condicion di salud.
Ta recomendabel, si un persona of grupo di persona ta haya sintomanan di Gastroenteritis (specialmente personanan cu tin un condicion di salud) consulta cu dokter. Na su luga, e dokter concerni lo manda un registro/melding pa DVG; pa asina nos Departamento, por monitor e malesa aki y informa debidamente sector medico pa tuma medidadnan di diagnostico, tratamento, como tambe informa comunidad debidamente pa prevencion.
Malestar gastrointestinal ta wordo ocasiona entre otro pa un of mas micro-organismo manera virus, bacteria of parasito, sea directamente of indirectamente via nan toxinanan. Transmision di micro-organismonan ta sosode door di e mannan y/of consumo di bebida of cuminda contamina. Tambe transmision por sosode na momento cu un dunado di cuido cambiando un pampers of haciendo limpi un saca, tampoco ta laba su man suficientemente bon cu awa y habon. Di e forma aki e persona afecta despues di bay wc of e dunado di cuido ta transferi e micro-organismo pa un otro superficie caminda cualkier otro persona ta pasa piki esaki y pa via di nos boca e micro-organismo ta drenta un otro persona su sistema.
Na momento cu e micro-organismo drenta nos sistema e ta ocasiona dolor di barica, keintura, diarea y sacamento. Den casonan extremo of cerca mucha, e persona por hasta deshidrata debi na cantidad grandi di likido cu e ta perde door di keintura, sacamento y diarea.
Pa evita transmision di malesa gastro-intestinal ta importante pa pone extra atencion na nos higiena di man. Labamento di man cu awa y habon prome cu come, despues di bay wc y durante cualkier ora di dia, ta yuda minimalisa e riesgo pa haya malestar intestinal pero tambe diferente otro malesananan manera entre otro Influenza, COVID y otro.
Na momento cu un persona tin diarea cu of sin sacamento ta importante pa:
- Evita di bay trabou of di hiba un mucha malo scol of kresh.
- Vigila e persona bon pa evita deshidratacion, specialmente mucha y hende grandi. Percura pa e persona/mucha bebe hopi likido, por ehempel awa, juice di apple, buyon di sopi, pedialite y mas. Si e persona no tin apetit pa come ta ok pero ta importante pa e bebe hopi likido.
- Vigila e persona su temperatura di curpa, si esaki subi riba 38°C, consulta cu dokter di cas riba cua medicamento lo ta miho pa uza.
Pa mas informacion, like nos Facebook page Directie Volksgezondheid DVG Aruba, subi nos website www.dvg.aw of yama nos na 5224200.


text:
Hopi hoben ta contento cu pa 28 di Maart nan lo bay ta den e concierto di Biggy Boy despues di basta tempo di warda ata nan oportunidad. Un solo a anochi, Jonathan Thiel conoci como Biggy Boy den e mundo di e tipo di cancionnan romantico lo ta riba senario un anochi pa tur hende porta lo habri 8 or anochi na Renaissance Convention Center.
Ticketnan a sold out den record di tempo. E Show mes ta den preparacion. 16 plus ta permiti pa drenta lo controla na porta y ta pidi pa presenta cu un ID, esnan cu a cumpra online tin cu print e recibo y presenta cu un ID.


text: ORANJESTAD: Riba Dia di Betico, S.V. Unistars a celebra35 aña di existencia y en conexion cu e celebracion a organisanan di cuater edicion di famoso Feria di Bario, despues di casi5 aña. Minister Endy Croes tabata presente na unda a felicitadirectiva di S.V. Unistars y gradicinan pa e excelente traboucu nan ta haci pa deporte y muchanan di Pos Chiquito y henterpueblo di Aruba. Unistars ta un ekipo di futbol funda pa sr. Roy Croes (q.e.p.d) na aña 1986. E meta di Unistars ta pa tenee muchanan di bario for di caya. E Feria di Bario a cuminsafor di oranan tempran di mainta na e tereno na Pos Chiquito cu un ‘hike’ sigui pa diferente weganan di futbol unda cu ekiponan La Fama, Brazil Jrs, San Luis y S.V. Unistars a participa. Tambe tabatin diferente weganan popular e.o. core den saco, wega di dart y paintball. E meta di e feria ta pa recuada fondo pa e club pa realisa algun proyecto manera e.o.lanta cura di e veld. Minister Endy Croes a enfatisa cu tabatareina un tremendo ambiente familiar cu weganan popular pa mucha. Finalisando Minister Endy Croes ta felicita directivadi S.V. Unistars cu e bunita Feria di Bario. Como tambe ta gradici pueblo di Aruba specialmente e bario pa sostene e evento.


text:
Registrá komo dunadó di trabou
Ora bo tuma un empleado den servisio pa promé bia, bo mester registrá bo mes komo dunadó di trabou na bo ofisina di impuesto. Pa esaki bo mester manda e formulario Registrashon dunadó di trabou nobo pa bo ofisina di impuesto. Despues di bo registrashon bo ta risibí e Handboek loonbelasting en premies (Manual impuesto riba suèldo i primanan). Por download e Manual aki tambe riba e site aki.
Starterspakket (Pakete empresario nobo) i handboek startende onderneming (manual empresa ku ta start)
Si ainda bo no ta konosí na Ofisina di impuesto, tambe bo ta risibí un pakete yamá starterspakket. Esaki ta kontené tantu un handboek startende onderneming (manual empresa ku ta start) komo un formulier startende onderneming (formulario empresa ku ta start). Den e starterspakket aki tambe tin e formulario aanmelding werkgever voor de loonheffing (registrashon dunadó di trabou pe e retenshon riba suèldo).
Bo por download e starterspakket, òf busk’é na ofisina di impuesto òf na Kámara di Komèrsio.
Number di CRIB
Despues di registrashon bo ta risibí un number di CRIB. E number aki bo ta menshoná kada bes riba bo korespondensia ku Ofisina di impuesto.
E Ofisina di impuesto ta duna number di CRIB nobo mas pronto posibel despues di risibí bo petishon. E ora ei Ofisina di impuesto mester disponé di tur informashon nesesario, sí. Pa duna e informashon deseá bo ta usa e formulario di komienso ku ta menshoná aki riba.
Konosí kaba komo empresario pero awor personal den servisio pa promé bia?
Si bo ta konosí kaba komo empresario pero awor pa promé bia ta tuma personal den servisio, bo ta usa solamente e formulario ‘registrashon dunadó di trabou nobo’.
Paga tinu! Ta posibel ku bo a registrá komo dunadó di trabou, pero ku en realidat (ainda) no tin empleado ta traha serka bo. E ora ei tòg bo tin obligashon pa hasi deklarashon na ora.
No tin personal den servisio mas?
Si bo no tin personal den servisio mas bo mester mèldu esaki serka Ofisina di impuesto. E ora ei e Ofisina di impuesto no ta manda bo deklarashon impuesto riba suèldo i prima mas. Sí bo tin obligashon pa, asina ku personal drenta servisio atrobe, mèldu esaki serka e Ofisina di Impuesto.


text: Diahuebs ultimo, Minister Endy Croes a presencia Marcha Cultural den e cayanan di San Nicolas. For di oranan tempran di mainta, tabatin publico como tambe diferente scol preparatorio para banda di caminda pa admira e beyesa di marcha y apoya nos cultura. Un mainta yena cu energia, creatividad, color, musica tipico y ambiente. E Marcha Cultural a hiba como tema: Mi compromiso cu Aruba. Un total di 600 alumno a participa di St. Paulus School, Colegio Santa Teresita, Rayo di Solo Kleuterschool, y scol Caiquetio. Minister Endy Croes ta felicita Sint Paulus School pa organisa e bunita Marcha Cultural y alabes ta gradici e scolnan cu a participa y a engrandece e Marcha Cultural y haci’e uno exitoso.


text:
Bingo Aruba a bira e wega di mas gusta y stima den nos comunidad bayendo pa 2 aña caba cu Aruba den su totalidad ta disfruta di un wega yena cu emocion y yena cu premionan grandi.
Frank a conta nos cu e ta hopi contento cu dos diadomingo nan a gana e premio grandi di 20 florin anto den 47 yamada esaki ta un prueba cu e por wordo gana den 47 yamada.
E powerball di AFL. 1600 a wordo gana y ta cuminsa back na AFL.250.
e progresivo na wega 9 cu porcierto a wordo gana 3 siman pasa tambe a wordo gana diadomingo atrobe e ta cuminsa back na 5000 Florin.
Bingo Aruba ta contento pa bisa cu wega 10 su standing progresive pa Diadomingo awo 20.000 den 47. Esei kiermen cu Diadomingo awo bo chens ta hopi grandi pa gana e 20.000 den 47 yamada!


text:
Den un Entrevista realisa pa George Winterdaal, Maribel a conta un poco di su experencia como reina infantil, hubenil y reina grandi.
E reto di mas grandi tabata competi na aña 2010 Den eleccion di reina grandi pasobra e mester a competi cu Hilyann cu tambe tin corona di reina infantil y hubenil tambe.
Mientras e tabata na Hulanda e ela haya un yamada puntrando si e kier bay competi pa reina grandi representando TOB, e no a pense 2 biaha y haci tur lo necesario pa ta na Aruba y cuminsa cu e preparacionan.
Pero algo a presenta, regla a cambia 31 december e mesun aña, di cual si bo no ta biba na Aruba bo no por participa, esaki tabata haci’e dificil y tabata tn varios discusion riba e topico aki cu a bay radio y causa polemica. Pero cu un bon reunion cu SAC a cambia e regla bek di cual a haci cu Maribel por a participa na e eleccion.
Segun nos a compronde esey tabata un regla cu a bin na ultimo momento como un trampa kizas pa Maribel no participa??
Maribel a conta di e emocion riba stage na momento cu prins y pancho tabata pasa bandi dje y a trece Hilyann pa dilanti como first runner up, e tabata casi sigur cu e lo gana e momento ey pasobra Hilyann tabata su competencia di mas fuerte riba stage.
Maribel a bisa tambe cu e no tin ningun problema cu Hilyann, nan a participa y competi den un forma sano na e eleccion, pero kizas fanaticonan tabata mal intepreta e situacion.
Den Historia di nos carnaval Maribel ta e unico reina cu a gana 3 corona riba stage, awendia e ta yuda varios reina como coach y di cual varios di nan a gana e corona tambe.
A puntre si su deseo ta pa un dia participa den señora caraval si contesta ta Si pero cual aña e no sa ainda.
Maribel su conseho ta pa mantene e show di reina pero kizas por elemina e parti di costume pa haci’e menos costoso y pa haya mas participante.
Maribel ta un educador di scol casa y mama di 2 yui.
Masha danki Maribel pa comparti un poco di e momentonan historico cu nos
Pa e video di Entrevista por wake riba youtube https://www.youtube.com/watch?v=msMDMtyCKbo
Compila pa: George Winterdaal


text:
* Miembro di direktiva di R.K.S.V. Sithoc
* Miembro di direktiva di Bònt di Futbòl di Kòrsou
* Miembro di direktiva di Bònt di Beisbòl di Kòrsou
* Miembro di direktiva di Bònt di Basketbòl di Kòrsou
* Miembro di direktiva di e organisashon di Beisbòl AMSTEL
1961 - Komo direktor tékniko di SITHOC: Kampion di Kòrsou i Antia
1962 - Komo direktor tékniko di SITHOC : Kampion di Kòrsou i Antia
1963 - Komo direktor tékniko di Selekshon di pais na El Salbador, durante weganan
Sentro Amerikano i Karibense, a finalisá. komo number 3 entre 9 pais.
1963 - Komo direktor tékniko di Jong Colombia: Kampion di Kòrsou,1962-1963-1966-
1967-196-,1969-1972-1975-1976.
1966 - Komo direktor tékniko di Jong Colombia : Kampion di Antia
1966-1968-1969-1973-1974-1977-1978-1979.
1967 - Komo direktor tékniko di Jong Colombia tambe el a logra: Sub di Antia.
1968 - Na Jamaica: Kampion CONCACAF Zona Karibe
1969 - Komo direktor tékniko di Selekshon hubenil den Weganan di Reino na Sürnam:
Kampion.
1969 - Komo direktor tékniko di Selekshon di pais na Costa Rica durante weganan
Sentro Amerikano i di Karibe: a finalisá number 3.
1970 - Komo direktor tékniko di Selekshon na Panamá,
durante weganan C.A.C a logra medaya di plata.
1971 - Komo direktor tékniko den Weganan di reino na Ulanda a finalisá na di dos
lugá.
1979 - Na Kòrsou: Kampion CONCACAF Zona Caribe
1979 - Na El Salbador : Sub. Kampion CONCACAF.


text:
Donashon di Trippin Tuna na SKAL (museo Boneiru)
Djaluna mainta último e artista Fred Ros a hasi entrega di su Trippin Tuna, konosí tambe komo The Tuna, na SKAL (museo Boneiru). Na e okashon akí Felix Thomas (SKAL), Timoteo Silberie (Edukashon i Bienestar) i diputado Tjin Asjoe di Kultura tabata presente. E obra di arte ta un miniatura di e Tuna mas grandi, ku na fin di e aña akí nan lo trese Boneiru. Ku su opheto di arte, un buní di stal di kasi 5 meter, Ros ke invitá hendenan pa opservá bida bou di laman. Tambe e ke krea un eksperensia i konsiensia nobo tokante bida den laman. E buní, ku aktualmente e artista Ron Moret ku ta hasi uso di stal ta trahando na Hulanda, despues di un ‘tour’ lo bin kas bèk, esta Boneiru. E piská lo haña un lugá bou di awa i lo pone diferente kámera na dje, di manera ku riba awa tambe hende por eksperensiá loke ta pasa bou di awa. Ros ta spera ku a base di esaki ta surgi un diálogo tokante konsientisashon i e relashon entre hende i naturalesa.


text:
Dialuna mainta tempran ora cu ainda tabata scurito patruya banda di e rotonde Pos Chikito a wak con un auto a dal un peaton na e rotonde. Mesora a pidi pa ambulans y a baha atende e accidente. A bin resulta cu e chAuffeur di e Toyota 59972 tabata bayendo direccion di Savaneta. Na e birada di e rotonde, e chauffeur a topa diripiente cu un homber bisti full na preto. “Mi no a mir”e mes;” e chauffeur hopi spanta a bisa. E peaton tabata na tino y tabata keha dolor na su pia. Ambulance a yega y personal Paramedico a traha cun’e prome cu a transporte pa hospital.
E accidente a sosode na momento cu awa tabata basha pisa. E chauffeur a soanta asina hopi cu e no a ni brake y a dal e peaton cu full impacto. E suerte te cu door di e trafico e no tabata core duro. Prome el a bisa cu e tabata na caminda pa keur auto. Pero e Polisnan a bise cu e esey no ta e direccion. Despues el a bisa no seguro / number e ta bay paga. E tabata mustra hopi spanta.
Net dilanti polis un auto a dal un peaton full na preto bisti na e rotonde Pos Chikito
Dialuna mainta tempran ora cu ainda tabata scurito patruya banda di e rotonde Pos Chikito a wak con un auto a dal un peaton na e rotonde. Mesora a pidi pa ambulans y a baha atende e accidente. A bin resulta cu e chAuffeur di e Toyota 59972 tabata bayendo direccion di Savaneta. Na e birada di e rotonde, e chauffeur a topa diripiente cu un homber bisti full na preto. “Mi no a mir”e mes;” e chauffeur hopi spanta a bisa. E peaton tabata na tino y tabata keha dolor na su pia. Ambulance a yega y personal Paramedico a traha cun’e prome cu a transporte pa hospital.


text:
Mikrobiologia Médiko (MMB)
Den e departamentu di Mikrobiologia Médiko tur kos ta konsentrá rondó di infekshonnan. Un infekshon di blas, un infekshon di fungus of un tèst di Zika òf HIV durante embaraso: esakinan ta algun ehèmpel di enfermedatnan ku por bini di bakteria, fungus i vírùs.
E laboratorio di Mikrobiologia Médiko di ADC ta hasi investigashon riba tur e enfermedatnan aki.
Un dòkter di kas òf speshalista por manda un pashènt laboratorio pa hasi análisis i esaki por tin diferente motibu. Pa un médiko e por ta importante pa sa kua enfermedat ta presente i kua antibiótika ta nesesario, pero tambe pa haña sa si un pashènt tabatin un enfermedat kaba òf si e ta bon bakuná.
Kalidat i konfiabilidat ta e guianan prinsipal. E departamentu ta enfoká riba kuido di e pashènt individual pero tambe riba salubridat públiko di nos komunidat aki na Kòrsou i den region. Adishonalmente ta analisá materialnan di dòkter di bestia.
E tereno di análisis di MMB na ADC tin un spesialismo amplio i ta konsentrá entre otro riba:
- Diagnóstiko
- Konsulta i Konseho
- Investigashon pa hospitalnan
- Salubridat públiko
E laboratorionan Médiko ta akreditá dor di RvA for di yüni 2016 pa EN-ISO 15189 bou di e aktividat ‘TESTEN’ ku e number di registrashon M297.
Pa un lista di e tèstnan akreditá por akudí na e scope di akreditashon di ADC NV riba https://www.rva.nl.
Departamentu di Spesialismo amplio
Diagnóstiko
Ehekushon di análisis mikrobiológiko molekular pa instansianan den e sektor di salubridat, dòkternan di kas i speshalistanan médiko na bienestar di e kuido di pashènt den Reino Hulandes. E análisis ta inkluí detekshon di mikro-organismonan òf e reakshon di e kurpa riba esaki nan.
Konsulta (inter-kolegial)
Koleganan médiko por risibí konsulta di nos médiko mikrobiólogo na ADC – tantu pa e pashènt individual komo e aspekto general riba diagnóstiko i terapia anti-mikrobio. E médiko mikrobiólogo ta duna konseho ku òf sin un petishon riba diagnóstiko, tratamentu i prevenshon di infekshon. Tambe ta duna konseho na benefisio di e maneho general Antibiótiko i Kimoterapia.
Hospitalnan
E departamentu di MMB ta hasi investigashon pa (por) konstatá i prevení infekshonnan den hospital. Banda di esaki tambe ta duna konseho riba tereno di higiene pa por prevení infekshonnan.
Salubridat Públiko
E departamentu di MMB ta sostené e vigilansia di nos salubridat públiko trahando huntu ku diferente instansia. E partnernan den kuido aki ta: e Uitvoeringsorganisatie Geneeskunde en Gezondheidszaken (Uo G&Gz, ántes GGD), e departamentu di Higiene di Curaçao Medical Center i tambe komishonnan di prevenshon di infekshon di diferente instasha médiko.
Ora ta nesesario, e departamentu di MMB ta partisipá tambe na investigashon di epidemiologia.


text:
Su nomber ta ‘Manchas’ e ta un cacho di caya cu a trece un hopi felicidad pa e bario unda e tabata biba riba caya. Tur hende den e bario tabata dunE cuminda y awa, apesar cu varios famia kier a adopte e tabata prefera di biba riba caya y tabata hunga cu tur hende cu pasa den e bario.
Ultimo 2 siman di su bida ela pase den clínica di bestia pa haya tratamento di cual varios bisiña a paga e gastonan pero lamentablemente su edad halto a haci cu e la fayece.
E bario a reuni y a traha un caha di morto pa ‘Manchas’ y dune un despedida cu awe bay viral riba internet, cu musiconan tocando y ‘Mancha’s den su caha blanco riba garetia nan a pasa cun’e den bario hibe su ultimo lugar di sosiego.
Un pastor di e bario a reza tambe prome cu a dera e cacho stima pa grandi y chikito cu a biba pa hopi aña den un bario di Peru.
Click pa wak e video di e entiero:


text:
ORANJESTAD,Aruba
Directie Natuur en Milieu (DNM) ta participa cu desde 16 te cu 31 di maart 2020 lo tin
algun cambio den nan servicio en conexion cu e pandemia COVID-19 coronavirus.
Despues cu Gobierno di Aruba y Departamento di Salud Publico a duna instruccionnan preventivo
relaciona cu COVID-19, DNM ta adapta su servicio na publico.
Pa caso di emergencia relaciona cu medio ambiente y naturalesa, por notifica esaki via plataforma
www.infraruba.com y via telefon 594-8724.
Pa informacion general y/of cualkier pregunta por email DNM na [email protected]
Por fabor sigui bishita nos pagina di Facebook/dnmaruba pa cualkier cambio y informacion.
DNM no ta ricibi bishita di publico na su localidad nobo conoci como Uncle Louis Store situa na v/d
Zeppenveldt straat #7 den promenade na San Nicolas.
DNM ta pidi disculpa pa cualkier inconveniencia.


text: Diabierna anochi a drenta informe di cu tin un dama coriendo cu un s.u.v. rond di e pool na Marriott, mesora a dirigi patruyanan na e sitio. Na yegada di e patruya a bin compronde cu e dama chauffeur a pasa via un pasada prohibi (pasada na ora di emergencia) y a yega te na rand di e pool y a core rond cu e auto. Na e momentoney tabata tin varios turista cu a spanta door di esaki y a logra bula kita for di su caminda. Un heroe a logra yega na e auto y kita e yabi for di e dama chauffeur mientras a avisa polis. Polis a detene dama aki cual tabata bao influencia di un of otro substancia.


text:
GVI, SSHC, AJJC I VOOGDIJRAAD TA MUDA
MINISTERIO KONSERNÍ HUSTISIA
GVI, SSHC, AJJC I VOOGDIJRAAD TA MUDA
PUBLIKÁ RIBA 23 DESÈMBER 2022
WILLEMSTAD – Ministerio di Hustisia huntu ku su tres fundashonnan GVI, SSHC, AJJC i tambe Voogdijraad, ta anunsiá ku e instansianan lo muda entrante 27 di desèmber 2022 pa un otro lokalidat.
Den kuadro di fushon di e diferente instansianan, e tres fundashonnan Gezinsvoogdij Instelling (GVI), Slachtofferhulp Curacao (SSHC) i Ambulante Justitiële Jeugdzorg (AJJC) huntu ku Voogdijraad, lo muda pa un otro lokalidat temporalmente entrante 27 di desèmber 2022. E adrès nobo kaminda e kuater instansianan akí lo ta situá ta Plasa Horacio Hoyer 9. Entrante 3 di yanüari 2023 nan lo ta habri pa públiko.
Esaki ta nifiká ku
- AJJC lo no ta na St. Martinus Center Unit B-100;
- GVI lo no ta na Rigelweg 10;
- SSHC lo no ta Cas Cora 105, na entrada di Flamingoweg; ni
- Voogdijraad lo no ta na Waaigat 1, te ku próksimo aviso.
Numbernan di kontakto ta:
GVI: 692-4450 i kada kliente ku number di nan respektivo tutor di famia.
AJJC: 520-1940
SSHC: 510-7575, 522-7575, 521-7575 i 527-7500
Voogdijraad: 671-8257 i 671-8259
Nos ta spera di por konta ku boso indulgensia durante di e transishon akí. Alabes nos ke pidi diskulpa pa kualke inkumbiniensia ku esaki por trese kuné.


text:
Den luna di augustus tras di lomba un grupo di amigonan musico
(Aruba) a sinta hunto pa cuminsa un proyecto musical nobo.
Den luna di october nan a sali den un forma oficial y actualmente por mira nan den diferente eventonan publico y ' happy hour' den luna di Juni nan a lansa nan cancion nobo den vos di Kendrick Maxwell titula ' Den mi Gara'
Awe tardi entre 6pm-8pm den programa na Diario TV 48 por sera conoci un poco mas di e banda aki, nos a saca algun shots di nan presentacion na Kalins na Palm Beach Plaza Mall.
esaki ta e link di nan cancion riba e plataforma di youtube.
https://www.youtube.com/watch?v=S0QL3bImMDA


text:
ROP TA SERA RIBA DJAWEPS 15 DI DESÈMBER PARTI MAINTA
MINISTERIO KONSERNÍ TRÁFIKO, TRANSPORTE I PLANIFIKASHON URBANO
ROP TA SERA RIBA DJAWEPS 15 DI DESÈMBER PARTI MAINTA
PUBLIKÁ RIBA 14 DESÈMBER 2022
Willemstad – Servisio pa Planifikashon Urbano (ROP) ta anunsiá ku riba djaweps 15 di desèmber 2022 e servisio ta sera parti mainta.
Esaki enkonekshon ku un aktividat interno pa personal. Servisio pa kliente ta kontinuá riba djabièrnè 16 di desèmber. Esaki ta konta pa klientenan di Prekario tambe.
Pa informashon general di ROP por yama 433-3200, tambe por manda un whats-app na 511-3874.


text:
Mi kier rekonosé mi yu ku a nase sin bida !!!
Riba 9 di mart 2023, pareha Van Wilgen a entregá un petishon na Korte di Promé Instansia pa nan por haña un akta di rekonosementu di nan yu Imani, ku nase sin bida, i dun’e e fam di su tata ku ta Van Wilgen.
Ku hopi tristesa sr. Dominic van Wilgen a tuma nota 5 di mart 2020, ku e lo no por rekonosé su yu Imani. Imani a nase sin bida na aña 2015 i riba petishon di mayornan van Wilgen Korte a agregá e nòmber di Imani riba e akta di nasementu sin bida. Pero debí na e echo ku Imani no a keda rekonosé promé ku el a nase i e mayornan no tabata kasa a pone ku korte a husga ku tata no lo por rekonosé e yu mas i tampoko dun’é su fam.
Na sentimentu di pareha van Wilgen ta ninga e derecho di e tata, pa establesé un relashon formal hurídiko ku Imani. Un relashon ku sosial i biológiko ta eksistí for di embaraso.
Basá riba artíkulo 8 di e tratado di Derecho Humano i hurisprudensia, pareha van Wilgen ta hasi e petishon nobo aki. Si korte husga na fabor di sr. Van Wilgen lo re-afirmá e posibilidat pa rekonosé un yu ku nase sin bida i esaki lo yuda tur otro mayor ku a pasa den e situashon duru aki tambe.
Durante e próksimo simannan e proseso lo kana su kaminda i pareha van Wilgen ta spera ku Korte tene konsiderashon ku e kaso i emití un veredikto na nan fabor. Dominic van Wilgen ta gradisí tur tata ku durante e proseso pa kana yega e momento di petishon na Korte aki, a duna sosten di tur forma.


text:
Manera un tradicion na Aruba fin di aña radio emisornan ta presenta Top100 dunando e atencion na miho 100 cancionan di aña, pero no tur aña e mesun cancion ta sali nr1 na tur e radionan.
E aña aki e cancion Pakata di T-Drick y Jeon a domina na e 4 Top100 mas scucha na Aruba.
Dia 30 December TOPFM a tene su Top95 di cual E cancion Pakata a bay cu e puesto di Honor.
30 December Lyonel Dirksz tambe tin su Top100 riba Radio Blue FM 107.5 y Diario TV di cual Pakata tambe a bay cu e posicion di honor.
31 December ultimo di aña Ruben Garcia na Power FM tambe a presenta su Top100 di cual Pakata a bira Nr1.
Magic FM cu su elenco di locutor manera Vibez, Reno Irasuquin y Campo tambe a duna honor na Pakata como cancion di aña.
Ivo Yanez na Canal90 riba ultimo dia di aña tambe anuncia Pakata como cancion di aña.
Jeon un biaha mas a domina cu su cancion cu ela lansa den final di July cu awe tin casi mey miyon views riba Youtube.
Si nos no ta fout, ultimo biaha cu tur radio a saca e mesun cancion na Nr1 tabata Porfin tin un homber di Rincon Boys 10 aña pasa.
Masha pabien na T-Drick y Jeon pa e gran exito aki cu a domina Aruba.


text:
Manera ya a wordo anuncia na mei ultimo, Aruba y Hulanda a yega na un acuerdo bou di cua condicionnan Aruba lo por stop e recorte. E acuerdo aki, a wordo aproba diabierna mainta pa Conseho di Minister di Reino. Aruba awo tin e lista oficial di e condicionnan cu mester cumpli cu ne. Prome Minister Evelyn Wever-Croes a duna di conoce cu ya caba Aruba ta hopi avansa den cumplimento di e condicionnan aki.
E prome condicion ta cu e ley di Landsverordening Normering Topinkomens (LNT), e asina yama Wever-Croes Norm, mester wordo aproba pa Parlamento. Dialuna 27 di juni e LNT lo wordo trata den Parlamento. Ta di spera cu Parlamento bay di acuerdo cu esaki pa asina entrante juli proximo, tur empleado cu ta traha pa Gobierno y den fundacionnan cu ta wordo subsidia pa Gobierno, por haya e 5% bek riba nan salario.
E di dos condicion ta cu e suma cu lo mester paga mester ta den presupuesto di pais Aruba. Prome Minister a enfatisa cu ya caba e suma a wordo presupuesta. Gobierno ta buscando e fondonan pa compensa e gastonan y tambe mester un conseho di CAFT riba e tema aki. CAFT a duna di conoce cu despues di e reunion di Conseho di Minister di Reino awe, e lo duna su conseho. Ta di spera e ora cu dentro di algun dia por haya e conseho di CAFT.
E di tres condicion ta cu politiconan, minister y parlamentarionan, ta sigui mantene e recorte di 25% riba nan salario. Tanto Gobierno como Parlamento a bay di acuerdo cu esaki.
Un condicion tambe pa pone atencion riba dje ta cu pa Aruba stop e recorte completo, mester ta den cumplimento cu e normanan di e presupuesto. Esaki pa awo no ta relevante pero si lo ta relevante den futuro.
“Cu e decision di Conseho di Minister awe mainta, e prome paso a wordo tuma pa Gobierno stop e recorte. Manera cu Gobierno a anuncia na varios ocasion, e plan ta pa cuminsa paga 5% na tur empleado publico y esnan di fundacionnan cu ta wordo subsidia pa Gobierno entrante juli venidero. Cu e decision di awe, esaki ta mas cerca di wordo realisa”, Prome Minister Evelyn Wever-Croes a duna di conoce.


text:
Dia mundial di medio ambiente 2022 -Nos por drecha y rebiba nos relacion cu naturalesa y nos por alcansa e metanan di desaroyo sostenibel (SDG’s)
Dia Mundial di Medio Ambiente ta dia 5 di juni. E dia mundial observa aki ta esun di mas grandi pa nos medio ambiente. United Nations Environment Program (UNEP) ta un seccion di Nacionnan Uni cu ta encarga pa organisa e plataforma tur aña desde 1973. E plataforma encarga cu e programacion y eventonan a crece y a bira e plataforma global di mas grandi pa e yamada pa medio ambiente. Esaki ta pone cu miyones di hende rond mundo ta envolvi pa proteha nos planeta. Directie Natuur en Milieu (DNM) ta miembro di UNEP pa Aruba, cual ta un honor pa nos por trece ainda mas conscientisacion rond di e tema proponi pa e aña aki, esun di Solamente Un Planeta Tera (#OnlyOneEarth).
E aña aki Suecia ta anfitrion pa e dia mundial di medio ambiente 2022 y tambe lo ta encarga cu e evento Stockholm+50. E evento menciona aki a cuminsa dia 2 di juni y ta marca e di 50 aniversario di e prome conferencia di Nacionnan Uni pa cu e medio ambiente humano (United Nations Conference on the Human Environment), cu a tuma lugar na Stockholm na 1972. E primicia aki di 1972 a pone desaroyo sostenibel riba e agenda global cu a conduci na e dia mundial di medio ambiente. E tempo ey e tema “Only One Earth” tawata e slogan pa e conferencia cu a tuma luga na Stockholm, Suecia. E tema ta wordo uza un biaha mas pero 50 aña despues pa asina trece enfoke cu e planeta Tera ta e unico planeta cu tin bida y nos mester pusha pa accionnan cu ta transforma y trece balans entre hende y e bida natural creando un mihor futuro pa un y tur.
Mas di 150 pais ta participando y Nacionnan Uni ta busca colaboracion pa un enlace entre gobiernonan, negoshinan, sociedad humano, scolnan, faranduleronan, ciudadnan y comunidadnan pa asina eleva e consciencia pa celebra hunto y vocifera mas accion medio ambiental.
E campaña #OnlyOneEarth ta boga pa cambio medio ambiental cu ta transforma (transformative environmental change) na nivel global. E campaña ta pa pone luz riba accion di clima, accion pa naturalesa y accion pa cu e tema di polucion, mientras ta encurasha un y tur, tur caminda pa biba na un manera mas sostenibel. Mientras e escohencia di consumo na nivel individual lo haci e diferencia aki. E ta tuma un accion colectivo cu ta locual lo crea e cambio cu e medio ambiente tin mester pa transforma pa asina nos planeta Tera ta mas sostenibel, unda tur ta florece.
Dicon nos por bisa cu nos ta den crisis medio ambiental? Y kico mester haci?
Cambio di clima, naturalesa y perdida di biodiversidad, polucion y sushedad- tur ta prueba cu e planeta tera ta den estado di emergencia asina yama “code red” e ta bisto tur rond mundo y e menasa ta creciendo tur dia. Ademas di esakinan na mes momento hopi hende ta te kort na entrada, cuminda, salud y tambe educacion. E crisis di energia y cuminda a consecuencia di pandemia como tambe e conflictonan relaciona na e guera ta bira mas preocupante. Un manera pa sali for di e dilema aki ta pa transforma nos economianan y comunidad pa bira mas incluso, husto y mas conecta cu naturalesa.
Mester un reemplaso for di haci daño na e planeta pa uno di sanea e planeta. Nos mester proteha locual nos tin y trece bek locual nos a perde pa asina haya un mihor avance pa un futuro mas sostenibel na unda tur hende ta sobrevivi. E dia mundial di medio ambiente 2022 por yuda acelera e cambio aki. E tema #OnlyOneEarth ta enfoca riba necesidad pa reset e balans cu naturalesa a tra vez di transforma e manera cu nos ta come, biba, traha y move.
E guia di practica ta duna accionnan cu comunidad, organisacionnan por tuma. E ta duna enfoke na e responsabilidadnan crucial cu gobiernonan, ciudadnan, negoshinan y gruponan di creencia y esnan den finansas mester tin pa haci posibel biba mas sostenibel. E parti aki ta necesario pa asina transforma consumo, produccion, infrastructura y inversion y uzo di tereno. Aki e link pa cu e guia practico cu tin riba e website pa world environment day WED2022.pdf (unep.org)
Tambe e ta duna ehempelnan di decicionnan personal cu ta efectua cambio y pusha pa mas accion. Si hasi e avancenan pa alcansa sostenibilidad ta crucial. Hopi biaha e solucionnan ta bira mas posibel, acesibel, alcansabel. Nos por evita e pio di e crisis climatico y nos por pone un paro na e perdida di biodiversidad.
Nos por proteha y rebiba ecosistemanan degrada. Nos por tene limpi nos aire, awa y suelo. Nos por drecha y rebiba nos relacion cu naturalesa y nos por alcansa e metanan di desasoyo sostenibel (SDG’s) acorda na 2015 pa tur e paisnan den Nacionnan Uni.
Pero nos mester actua awo. Humanidad a yega di bini hunto pa preveni catastrofenan medio ambiental manera drecha e capa solar, yuda comunidadnan vulnerabel, restaura miyones di hectaranan di tereno y ecosistema marino protehando especienan, y prohibi quimiconan peligroso cu ayuda scapa bida di hopi.
Laga nos refleha riba e victorianan ey y laganan sirbi como antorchanan pa inspira mas accion y ilumina e caminda pa un mundo den cua nos ta biba den paz cu naturalesa. Den e universo tin biyones di glaxianan, den nos galaxia tin hopi planeta, pero ta un solo paleta Tera tin- Ban cuide!
Comparti bo evento y accionnan door di participa. Riba pagina social facebook di DNM nos ta comparti storianan inspirativo como tambe linknan cu documentonan importante pa por sigui e observacion aki di Dia Mundial di Medio Ambiente 2022.
-
-
Archives
- March 2023
- February 2023
- December 2022
- August 2022
- July 2022
- June 2022
- May 2022
- April 2022
- March 2022
- February 2022
- November 2021
- October 2021
- September 2021
- July 2021
- June 2021
- May 2021
- April 2021
- March 2021
- February 2021
- July 2020
- June 2020
- August 2019
- July 2019
- June 2019
- May 2019
- April 2019
- March 2019
- February 2019
- January 2019
- October 2018
- September 2018
- August 2018
- July 2018
- January 2018


text:
WILLEMSTAD – 6 di Dezèmber 2022 – Durante un enkuentro ku prensa, Fundashon Desaroyo Karnaval Kòrsou (FDKK) a presenta nan magno evento di Apertura di temporada di Karnaval 2023, kual ta programá pa djasabra 7 di janüari 2023.
FDKK ta planiando un apertura di temporada, kual lo ta un espektakulo ku Kòrsou ahinda no a yega di konose. Un konsepto nobo, karnavalesko, kolorido i úniko, kaminda lo resaltá e aspekto ku tin den kayanan di Otrobanda durante marcha di Nos Karnaval.
Curaçao Festival Center lo wòrdu transforma den un arena kaminda e ruta di Karnaval lo ta sentral huntu ku e grupo nan di karnaval i otro parti nan integral, ku huntu ta forma e ambiente total ku nos stima di Nos Karnaval.
FDKK lo krea un “Ban topa Karnavalesko”, mane nos konose promé ku e marcha jega.
Lo por gosa plenamente di e totalidat for di e stèlage nan segun ku e marcha ta pasa, después pa baha abou i djòin e ambiente mane ta den kaya més bo ta. E “Karnaval Dome” tambe lo wòrdu krea komo un parti popular di e totalidat pa por eksperensia e evento aki riba ritmo di agrupashonan popular musikal ku artistanan invita pa re-produsí e lokura di Karnaval di Kòrsou.
Un serie di agrupashon nan, manera Grupo Grik, Doble R puru, Icons, ONE, Allure, Jaystaxx/Don T i tambe Axel Karnaval All Stars lo perkura pa e ambiente di Karnaval riba e dia festivo di 7 di janüari, huntu ku Rei di Tumba i Rei di Tumba Hubenil for di 5or di atardi. Agrupashon ERA selebrando nan 40 aña den faradnula lo tin un presentashon spesial di karnaval pa e dia aki.
Aki nos lo por haña un impreshon di loke por antisipa pa Apertura di temporada di Karnaval: https://www.youtube.com/watch?v=jmD0oEmUBEk
Gruponan di Karnaval ku ja konfirmá nan partisipashon ta Dushi Aventura, Vice Versa, Viva, Grupo Zjangilea, Estreno Mas Pikete, Hats of to Dreams, Youth Generation, Climax, I Love Hip Hop, Mi Grupo, Bo Zjilea i Le PLaisier d’ Life. FDKK ta invita mas grupo pa partisipa ku nos na evento aki, dor di tuma kontakto ku Nathan na +5999-692.1669.
Entrada pa e selebrashon di Apertura di Temporada di Karnaval lo ta na benta djabierne dia 9 di dezèmber na Mensing caminada, 24 uur uit de muur I tambe na Ofisina di Nos Karnaval den Sambil. Karchi pa “Den Kaya” ta kosta Naf. 25,00 (early birds). “Den Dome” ta kosta Naf. 150,00 (inklui 3 bebida + 1 sopi + 1 pan ku stoba).
FDKK ta honra ku e oportunidat di por organisa Nos Karnaval di Kòrsou 2023.
Felis Karnaval!


text:
Minister di Turismo y Salud Publico sr. Dangui Oduber tambe tabata presente y ta aplaudi e posicion cu HOH a tuma, e ta un ehempel pa tur e instancianan y companianan di gobierno. E ta un stap importante den cuadro di e implementacion di “Landsverordening Beperking Tabaksproducten (AB 2016 no.41)”.
E ley aki a drenta na vigor dialuna 2 di mei 2022. E ley aki ta bay prohibi tur menornan di 21 aña pa cumpra, uza of pa traha den areanan cu ta bende productonan di tabaco. Tambe e ley aki ta prescribi cu ta prohibi pa huma den un edificio of area cu ta accesibel pa tur hende.
Pa e motibo aki HOH a dicidi pa implementa e ley caminda no ta permiti pa huma sigaria, sigaria electronico of cualkier otro producto cu tin como contenido tabaco riba tereno di HOH, LABHOH y Bloedbank ni tampoco paden di edificio, incluyendo e area di parkeo y policlinicanan.
Minister Oduber a señala cu e ley cu ta limita e uzo di poductonan di tabaco ta un di e aspectonan importante den Aruba su plan nacional di prevencion den salud. E ta dedica na mehora e calidad di bida, servicio y salud di Aruba su comunidad.
Minister Oduber ta spera cu mas instancia y companianan cuminsa implementa e ley aki pa asina hunto nos traha riba prevencion y alabes e impacto positivo riba salud publico.


text:
Parlamentario Ryçond Santos do Nascimento:
ORANJESTAD (AAN): Pa parlamentario mr. dr. Ryçond Santos do Nascimento tabata un berguensa cu mester a bay IPKO (Interparlamentaire Koninkrijksoverleg) pa parlamentarionan Hulandes confirma locual AVP a bin ta bisa, esta cu Gabinete Wever-Croes II a firma pa un landspakket cu no ta tene cuenta cu e preocupacionnan di nos comunidad.
“Ta un berguensa cu e landspakket aki no tin curason,” esey ta, segun Santos do Nascimento, un hecho cu a keda reconoci y estableci door di e delegacionnan cu Aruba, Corsou, St. Maarten y Hulanda como un di e resultadonan di e encuentro siman pasa na Corsou.
“E landspakket no tin como topico, por ehempel, pobresa; no tin como topico poder di compra; no tin como topico e parti di salud publico conecta cu medio ambiente, conecta cu nos problematica di e maneho di desperdicio y proteccion di naturalesa,” e parlamentario di AVP a indica.
E motibo di esaki ta simpel, segun Santos do Nascimento, e ta falta di dialogo. E landspakket no ta basa riba un democracia berdadero, pasobra democracia ta rekeri di un dialogo den bo comunidad pa e ora bo fiha kico ta e deseo di un pueblo, kico ta e aspiracionnan di un pueblo; unda e pueblo kier bay cu su futuro.
Esey no ta e landspakketnan y ey bo ta wak cu loke partido AVP a bin ta bisa, esta cu e landspakketnan aki ta e problema. “Pasobra nos mester tin problema cu full e pensamento cu un par di hende por bay dicidi kico ta importante pa un pueblo. No ta asina democracia ta traha. Democracia ta traha ora cu pueblo ta bisa bo unda e dolor ta,” Santos do Nascimento a afirma.
E dolor di e pueblo di Aruba ta su cartera y su salud. Lamentablemente e aspecto aki ta completamente perdi for di e landspakketnan.


text:
E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Arkeologia (griego: ἀpxaῖoς (bieu, antiguo) – λόYoς (siensia, estudio) ta e siensia ku ta studia e restunan di kulturanan antiguo ku a meta di rekonstruí i deskribí e pasado. Tal restunan, en espesial e ophetonan di utilidat (artefaktonan) fabriká pa hende, ta wòrdu enkontrá durante ekskavashonnan. E investigashon sientífiko ta konserni tanto e restunan komo e konteksto den kual na ta wòrdu enkontra. E restunan por inkluí monedanan bieu, hermentnan, edifisio i inskripshonnan. Arkeólogonan, esta personanan ku ta studia arkeologia, ta usa e restunan aki pa komprende kon hende tabata biba.
Arkeologia ta un siensia ku ta hopi pegá na antropologia, sosiologia i geografia.


text:
Den conexion cu e proyecto Nos Tera Nos Pais, minister di Naturalesa Ursell Arends a informa cu e contratistanan di Serlimar cu a wordo aloca na Bureau City Inspector door di ceramento di dump Parkietenbos a haci nan prome trabao na Santana di Playa.
Den esaki, a expresa cu a duna na e contratistanan e oportunidad pa opta di traha cerca un departamento nobo, restructurando e servicio di ploegen bou Santa Rosa, Bureau City Inspector, Fundacion Parke Nacional Aruba y Serlimar. E contratistanan di BCI a fortifica e esfuersonan pa asina atende cu melding di entre otro dump ilegal. El a gradici na e contratistanan cu a labora ayera pa e bienestar di e isla.
Nos Tera Nos Pais ta un proyecto den cual personanan cu ta forma parti di ploegnan di Serlimar y e ploegleiders por a asisti na ricibi informacion for di diferente departamento di gobierno den un exposicion cu a tuma luga na luna di october ultimo.
Den exposicion aki, a elabora tocante e restructuracion di ploegen pa haci diferente tipo di tareanan pa departamentonan di naturalesa pa por ehemplo piki sushi, haci limpi den dam, atende cu melding pa dumpnan ilegal y mas.
Durante e exposicion departamentonan manera Santa Rosa (DLVV), Serlimar, BCI y FPNA a presenta e tareanan specifico cu tin pa haci den nan organisacion. Contratistanan a haya e oportunidad pa dicidi unda nan kier a bay traha, of tambe si ta opta pa no sigui duna servicio na gobierno mas of na e departamento concerni.
Minister di Naturalesa Ursell Arends a splica cu e motivacion tabata pa reduci e gastonan di personal di Serlimar, na beneficio di rescata e compania estatal. Alabes ta enfoca riba e tareanan primordial di tene Aruba limpi, y tambe maneho y ehecucion di leynan di medio ambiente cu mester tuma luga, den cuadro di e maneho nobo di desperdicio.


text:
Maharishi Mahesh Yogi a trese Meditashon Trasendental na mundu 50 aña pasá i 5 miyon hende a siña praktik'é.
Desplegá benefisionan di Meditashon Trasendental
Meditashon Trasendental ta habri e potensha kompletu di bida. Investigashon ekstenso a saka'fo ku e ta baha strès i preokupashon ku komo resultado mas pas interno, kreatividat, salú, eksito i felisidat.
Meditashon Trasendental
Meditashon Trasendental ta e forma di meditashon di mas puro, simpel, i efektivo ku mundu a konosé. E ta e téknika puro di trasendé – trankilisá te e estado di konsiensia mas poderoso – liber di niun kontròl di mente òf proseso di pensamentu. Meditashon Trasendental
Kon pa siñaDi solamente maestronan sertifiká i solamente personal un hende por siña Meditashon Trasendental (MT). Ta praktik'é 20 minüt dos biaha pa día sintá kómodamente ku wowo será. Siña Meditashon Trasendental
Tuma e prome paso…
Yama Sentro di MT na number di telefòn+5999 510 4058 òf +5999 560 8520
Transcendental Meditation:
does it work?
"Your mind becomes stiller and less troubled by thought. It's a nice feeling. I've decided I'm going to stick with it ... because it's an almost embarrassingly luxurious thing to do."Full article


text:
Maharishi Mahesh Yogi
Kiko ta Meditashon Trasendental??
Meditashon Trasendental ta e forma di meditashon di mas puro, simpel, i efektivo ku mundu a konosé.
E ta e téknika puro di trasendé – trankilisá te e estado di konsiensia mas poderoso – liber di niun kontròl di mente òf proseso di pensamentu.
Meditashon Trasendental ta laga bo mente trankilisá paden mas ayá di pensamentu na e nivel di konsiensia ku tin mas silensio, pas – bo Ser di mas interior.
Téknikanan di Meditashon
Kon Meditashon Trasendental ta funkshoná?
Meditashon Trasendental ta laga e mente simplemente di un manera natural i sin esfuerso trasendé pensamentu i eksperensiá un estado di konsiensia alerto i sosegá. E eksperensia di trasendé aki profundamente sosegá, ta rehobenesé mente i kurpa, i e ta trese benefisionan amplio pa bida di tur día.
Kon e ta funshoná
Di ki manera Meditashon Trasendental ta diferente
Meditashon Trasendental ta úniko. E ta fundamentalmente diferente for di otro sistemanan di meditashon i relahashon. Un estudio resien di aktividat serebral durante meditashon, publiká den e revista Consciousness and Cognition ta identifiká tres kategoria fundamental di meditashon: atenshon enfoká ("focused attention"), monitoreo habrí ("open monitoring") o sea mente konsiente ("mindfullnes"), i outo-trasendé outomátiko ("automatic self-transcending") – un kategoria nobo ku e outornan a introdusí pa deskribí Meditashon Trasendental.